Vučić: Tri puta se srećem s Putinom i ništa mi ne kaže za Južni tok, večeras ću ga pitati zašto\nPredsednik Vlade Srbije Aleksandar Vučić izjavio je večeras da će uskoro razgovarati s predsednikom Rusije Vladimirom Putinom o otkazivanju izgradnje gasovoda Južni tok.\n"Otkazivanje Južnog toka je teška vest za Srbiju. Već sutra uveče razgovaraću s predsednikom Tomislavom Nikolićem o toj temi, a u najskorije vreme očekujem i da ću razgovarati s ruskim predsednikom Putinom, i da ću od njega dobiti odgovor na pitanje zašto nismo bili upoznati sa odlukom o prekidu izgradnje Južnog toka. Ja za tu odluku nisam znao, iako sam se tokom godine tri puta sreo sa Putinom", kazao je premijer večeras za Radio-televiziju Srbije.\nOn je dodao da će takva odluka uticati na energetsku stabilnost Srbije, ali je i ocenio da građani nemaju razloga za brigu.\n"Naši stručnjaci gledaju ugovore o Južnom toku i potrudićemo se da nađemo najbolja rešenja. Srbiju niko ne optužuje da je nešto kriva i nadam se da i dalje postoji mala šansa da se takva odluka promeni iako ruski zvaničnici izjavljuju da je odluka o prekidu izgradnje definitivna", kazao je Vučić.\nKomentarišući ekonomsku situaciju u zemlji, Vučić je ocenio da je Srbija "na dobrom putu" i dodao da takav stav zauzima cela međunarodna zajednica.\n"Imamo odlične brojeve, najviši nivo naplate akciza i PDV-a. Na dobrom smo putu i dobro je što ljudi u Srbiji počinju da shvataju važnost zdravlja javnih finansija", rekao je premijer za RTS.\nSrpski premijer ocenio je da se srpska privreda nalazi na dobrom putu i da se oporavak, ako se nastavi ovako, može očekivati i pre nego što je predviđeno.\nOn je, u izjavi RTS-u u Njujorku, gde će večeras učestvovati na sednici Saveta bezbednosti UN, kazao da su ostvarene odlične "brojke" u novembru, da je ostvarena visoka naplata PDV-a, najviša naplata akciza.\n"Polako, ali sigurno imamo ozbiljan oporavak svih vitalnih ekonomskih i fiskalnih parametara. To je za našu zemlju od izuzetnog zančaja. Ako budemo uspeli da ovako izdržimo godinu dana možemo i pre da dođemo do rezultata i popravimo život običnim građanima, kao i da vratimo plate", naglasio je Vučić.\nLjudi u Srbiji treba da znaju da smo na dobrom putu, dodao je on.\nVučić je dodao da Srbiji na uspehu zavide u regionu i da pojedine zemlje koje su navikle da je Srbija džak za udaranje, pokazuju strah i zavist i ne znaju kojim oružjem da zaustave našu zemlju.\n"IZJAVA ZEMANA VAŽNA ZA SVE NAS" Vučić o poseti Češkoj i razgovoru s Babišom\nVAŽNI DANI ZA SRBIJU Vučić doputovao u Brisel, večeras se sastaje sa Lajčakom, a sutra sa Ursulom fon der Lajen\n"Sa Milom se ne čujem uopšte, ali poziv za dolazak u Srbiju je otvoren" Vučić o izborima u Crnoj Gori, međustranačkom dijalogu, ali i "NON-PEJPERU"\nPredsednik Matice Albanaca Srbije: Kurtijeve izjave o priznanju priprema za izbore, Kamberi provocira\nPredsednik Matice Albanaca Srbije Demo Beriša ocenio je danas da je insistiranje premijera privremenih prištinskih institucija Albina Kurtija na pitanju priznanja priprema za lokalne izbore na Kosovu i Metohiji, a istup poslanika u Skupštini Srbije Šaipa Kamberija ocenio je kao provokaciju.


Prvo zvanično emitovanja programa Radija Bijelo Polje bilo je 8. decembra, 1990. godine nakon što je Skupština opštine Bijelo Polje osnovala Javnu ustanovu Informativni centar Bijelo Polje spojivši radio sa Bjelopoljskim novinama u jednu kuću. Od tada je radio prošao kroz nekoliko faza transformacije. Nakon usvajanja seta medijskih zakona u Crnoj Gori radio je 2004. godine postao Lokalni javni radio-difuzni servis. Tada je izabran Savjet od pet članova i Upravni odbor sa tri člana, a za direktora je izabrana Zagorka Rabrenović. Izmjenama zakonske regulative u oblasti medija 2010. godine dolazi do novih promjena nakon čega 2011. radio postaje Lokalni javni emiter Radio Bijelo Polje. Izabran je savjet od pet članova koga čine dr Rajko Stevović predsjednik i članovi Nebojša Knežević, Nejra Mekić, mr Uroš Vukićević i Lejla Džanković. Za direktora je u februaru 2012. godine izabran mr Dragić Rabrenović.\nLokalni javni emiter Radio Bijelo Polje je najveća medijska kuća u Bijelom Polju sa 15 zaposlenih koju karakteriše informativni, edukativni, zabavni i muzički program. Radio Bijelo Polje slušaocima obezbjeđuje provjerene i pravovremene informacije, koje se plasiraju na objektivan i profesionalan način. U informativnom programu važno mjesto zauzimaju vijesti, kraće informativne emisije, dnevnik, kao i emisije sa gostima u studiju. Prioritet su dešavanja u našem gradu, zatim događaji u Crnoj Gori, a nakon toga vijesti iz regiona i svijeta. Brojne manifestacije i događaje u Bijelom Polju radio prenosi direktno ili izvještava sa lica mjesta, tako da su uvijek slušaoci našeg radija prvi informisani. Značajno mjesto zauzimaju i emisije edukativnog karaktera, kulturne, sportske, kontakt emisije i brojne nagradne emisije. Muzički program je planiran na osnovu istraživanja javnog mnjenja u Bijelom Polju.\nProgram za područje Bijelog Polja i okolnih opština se emituje na frekvencijama 101,1 i 105,8 MHz i to 24 časa dnevno. Radnim danima od 7:00 do 21:00, a subotom i nedjeljom od 7:00 do 19:00 se emituje govorni program, nakon čega se emituje muzički noćni program.\nPovodom 15 godina postojanja 8. decembra, 2005. godine Radio Bijelo Polje je pokrenuo internet sajt www.radiobijelopolje.com koji danas funkcioniše kao news magizin posvećen prije svega dešavanjima u našem gradu. Na ovom multimedijalnom sajtu se svakodnevno obajavljuju informacije koje se emituju putem radio-talasa koje se u tektualnoj formi uz fotografije objavljuju u cijelom svijetu i istovremno čuvaju u arhivi.\nProgram Radija Bijelo Polje se od 14. februara 2008. godine može slušati i putem Interneta.


Sirijski šef diplomatije u posjeti Teheranu\nSirijski ministar vanjskih poslova Valid al-Mualem stigao je u nedjelju u posjetu Teheranu, gdje će razgovarati sa zvaničnicima Irana koji je ključni saveznik Sirije, saopćilo je iransko ministarstvo vanjskih poslova.\nMinistarstvo je navelo da je Mualema dočekao iranski šef diplomatije Ali Akbar Salehi i da će njih dvojica kasnije održati zajedničku pres-konferenciju.\n- Sirijski ministar vanjskih poslova će tokom posjete Teheranu razgovarati o bilaterlnim odnosima, događajima u Siriji i drugim regionlnim i međunarodnim pitanjima, izjavio je zamjenik iranskog šefa diplomatije za arapska pitanja Husein Amir-Abdolahijan.\nOn je rekao da će Salehi razgovarati i sa šefom iranskog vrhovnog nacionalnog vijaća sigurnosti Saidom Džalilijem, koji je blizak vrhovnom lideru ajatolahu Aliju Hamneiju, kao i s predsjednikom parlamenta Alijem Laridžanijem.\nIran je najbliskiji saveznik Sirije na Bliskom istoku. On je u Siriju poslao humanitarnu pomoć i pruža joj diplomatsku podršku, ali demantuje izvještaje da je poslao i vojsku da pomogne Damasku koji se bori protiv pobunjenika, navodi AFP.


Cilj ove posjete je da se poljoprivredni proizvođači upoznaju sa novim tehnologijama predstavljenim na sajmu, povezivanje sa potencijalnim kupcima i dobavljačima, kao i razmjena iskustava, saopšteno je iz resornog ministarstva.\nPosjeta je organizovana u okviru aktivnosti Projekta razvoja poslovanja na selu, ali su ovaj put obuhvaćeni i poljoprivredni proizvođači sa područja koje obuhvata Projekat poboljšanja uslova života na selu kao uvod u sprovođenje budućeg IFAD projekta koji će pokrivati sve opštine u Srpskoj i raditi na stvaranju i jačanju poljoprivrednih klastera.\nU posjetu Sajmu u Novom Sadu ići će poljoprivrednici iz 34 opštine u Republici Srpskoj.\nU okviru IFAD projekata svake godine se organizuju posjete novosadskom sajmu, koje su, kako poljoprivrednici ocjenjuju, veoma korisne. Srna\nTagovi: Ministarstvo poljoprivrede šumarstva i vodoprivrede Republike Srpskenovosadski sajampoljoprivreda


RTS :: Makalister: Vučić i Tači podigli dijalog na novi nivo\nPolitika Makalister: Vučić i Tači podigli dijalog na novi nivo\nutorak, 12. feb 2019, 14:56 -> 16:15\nMakalister: Vučić i Tači podigli dijalog na novi nivo\nIzvestilac Evropskog parlamenta za Srbiju Dejvid Makalister pozvao je vlasti u Prištini da opozovu svoju odluku o sankcijama na uvoz robe iz Srbije i BiH. Razumem da nije lako, ali želim da naglasim da su Aleksandar Vučić i Hašim Tači digli dijalog na novi nivo, poručio je Makalister.\nDejvid Makalister je pozvao obe strane da nastave dijalog kako bi napredovale na putu ka članstvu u EU.\n"Odluka vlasti u Prištini da uvedu stoprocentne takse na robu iz Srbije i BiH je jasno kršenje Cefte i Sporazuma o stabilizaciji i pridruživanju. Pozivam vlasti u Prištini da opozovu ovu odluku kako bi se, nadam se, dijalog mogao nastaviti", pozručio je Makalister.\nIzvestilac za Srbiju je podsetio da je EU jasno rekla da je u dijalogu Beograda i Prištine neophodno doći do pravnoobavezujućeg sporazuma, a za to je, prema njegovim rečima, neophodna dalja normalizacija odnosa koja se postiže prvenstveno kroz dijalog.\n"Razumem da obe strane imaju svoje zabrinutosti, razumem i da nije lako, ali želim i da naglasim da su dvojica predsednika, Aleksandar Vučić i Hašim Tači, digli dijalog na novi nivo", poručio je Makalister.\nIzvestilac za Srbiju je sa plenarnog zasedanja Evropskog parlamenta u Strazburu poručio i da ne očekuje da će predstojeći evropski izbori na bilo koji način smetati procesu proširenja.\n"Svi znamo da je zapadnobalkanska šestorka na putu ka članstvu u EU i da se kreću različitim brzinama. Mi ćemo nastaviti naš posao i ne mislim da će evropski izbori na bilo koji način biti smetnja pregovaračkom procesu", zaključio je Dejvid Makalister.\n(sreda, 13. feb 2019, 11:48) - Goga [neregistrovani]\n(utorak, 12. feb 2019, 23:09) - anonymous [neregistrovani]\n(utorak, 12. feb 2019, 18:37) - anonymous [neregistrovani]\n(utorak, 12. feb 2019, 16:40) - Дејан [neregistrovani]\n(utorak, 12. feb 2019, 16:35) - Ljilja [neregistrovani]\n(utorak, 12. feb 2019, 16:00) - Ana [neregistrovani]\n(utorak, 12. feb 2019, 15:46) - Natasa [neregistrovani]\n(utorak, 12. feb 2019, 15:18) - anonymous [neregistrovani]\n(utorak, 12. feb 2019, 15:16) - anonymous [neregistrovani]


Saradnja sa Parlamentarnom komisijom odgovornom za reviziju\n27.4.2014 | Zakoni i akta\nZakonom o reviziji institucija u Federaciji Bosne i Hercegovine regulisane su uzajamne obaveze Ureda za reviziju prema Parlamentarnoj komisiji odgovornoj za reviziju i Parlamentarne komisije prema Uredu za reviziju institucija u Federaciji Bosne i Hercegovine.\nU skladu sa pomenutim zakonom, Ured za reviziju institucija u Federaciji Bosne i Hercegovine dužan je ispoštovati sve zakonske obaveze prema Parlamentarnoj komisiji odgovornoj za reviziju. Svi revizijski izvještaji dostavljaju se Parlamentarnoj komisiji odgovornoj za reviziju. Također se, za svaku godinu, dostavljaju Plan i program rada, Izvještaj o poslovanju i Finansijski plan Ureda za reviziju institucija u Federaciji Bosne i Hercegovine.\nUred za reviziju institucija u Federaciji Bosne i Hercegovine kontinuirano je na raspolaganju Parlamentarnoj komisiji odgovornoj za reviziju prilikom razmatranja revizijskih izvještaja, i predstavnici Ureda za reviziju prisustvuju sjednicama Parlamentarne komisije na kojima se razmatraju revizijski izvještaji i donose zaključci po svakom od izvještaja, koje Parlamentarna komisija dostavljala Parlamentu Federacije Bosne i Hercegovine.\nU skladu sa odredbama Zakona o reviziji institucija u Federaciji Bosne i Hercegovine, Parlamentarna komisija odgovorna za reviziju odobrava Nacrt godišnjeg budžeta Ureda za reviziju institucija u Federaciji Bosne i Hercegovine, nakon čega se Nacrt budžeta dostavlja Federalnom ministarstvu finansija radi uključivanja u Nacrt budžeta Federacije Bosne i Hercegovine za slijedeću fiskalnu godinu.\nPored toga što međunarodni revizijski standardi eksplicitno zahtijevaju nezavisnost vrhovne revizijske institucije u svakom pogledu, tako je i Zakonom o reviziji institucija u Federaciji Bosne i Hercegovine jasno precizirana nezavisnost Ureda za reviziju koju, prema nadležnostima, štiti i Parlamentarna komisija odgovorna za reviziju.


Nikolić primio evropske šampionke: Vi ste dragulj Vidovdana | Transferi\nYou are here: Home Fudbalske Vesti Nikolić primio evropske šampionke: Vi ste dragulj Vidovdana\tMay 23, 2017 4:49 pm\nNikolić primio evropske šampionke: Vi ste dragulj Vidovdana\nPredsednik Srbije Tomislav Nikolić primio je evropske šampionke u košarci, poručio im da će njihov uspeh večito biti zabeležen u istoriji tog sporta i da su dsragulj Vidovdana. – Ne znam da li je ijedan predsednik pre mene imao priliku da dan za danom čestita sportistima. Vi ste bile pravi dragulj Vidovdana – poručio je Nikolić. Predsednik takođe očekuje da će košarkašice Srbije nastaviti da pobeđuju i ubuduće. – To se očekivalo od vas još kad ste bile devojčice i trebalo je samo da vas preuzme pravi selektor i da iz vas izleti ono najlepše – dodao je Nikolić. Predsednik Srbije je naglasio da je ponosan na košarkašice koje su najbolji mogući uzor mladim generacijama. – Vi ste nešto najlepše što se dogodilo Srbiji – poručio im je Nikolić i dodao da će ono što su postigle ostati večito upisano u istoriji tog sporta. Predsednik se “opravdao” što nije mogao da prisustvuje finalu Evropskog prvenstva u košarci u Budimpešti, rekavši da je tog dana otkrivao spomenik Gavrilu Princiopu, ali je poručio da će sledeći put sigurno doći. U ime košarkašica predsedniku Nikoliću je zahvalila košarkašica Jelana Milovanović, koja mu je uručila dres sa brojem jedan i sa potpisima svih članica srpske reprezentacije. Njena koleginica Nevena Jovanović, koja danas slavi rođendan, dobila je od predsednika Nikolića buket cveća. Prijemu je prisustvovao i ministar omladine i sporta Vanja Udovičić, predsednik Košarkaškog saveza Srbije Dragan Đilas i potpredsednik tog saveza Dejan Tomašević.


Održana deseta sednica Skupštine Opštine Bogatić\n09.06.2021 Održana deseta sednica Skupštine Opštine Bogatić\nOdbornici u Bogatiću raspravljali su danas o devetnaest tačaka dnevnog reda na desetoj redovnoj sednici Skupštine Opštine. Usvojena je odluka o prvom rebalansu budžetu opštine za 2021. godinu sa projekcijama za 2022. i 2023.godinu, koju je obrazložila Olivera Maštrapović, ispred Odeljenja za privredu, finansije i lokalno-ekonomski razvoj Opštine Bogatić.\n„Odluka o izmeni i dopuni Odluke o budžetu planirana je na nešto višem nivou, struktura prihoda je značajno promenjena. Prošla godina je bila specifična i u 2020.godini i od 09.novembra, zaključno sa 02.februarom tekuće godine Opština Bogatić nije dobila prihod od poreza na zarade, zbog dugovanja koje je imala u centralnom registru faktura. Porez na zarade je drugi po visini prihod u budžetu i time su se u potpunosti narušili naši parametri za planiranje ovogodišnjeg budžeta. Nakon brojnih analiza, mesečnim, nekada i dnevnim, zaključili smo da su naši prihodi ove godine prilično skromno planirani, te smo tako uradili ovu izmenu,na način što smo naše poreske prihode uvećali u skladu sa izvršenjem sa trećim, četvrtim i petim mesecom. U potpunosti smo izbacili prihod od zaduživanja, tako da se račun finansiranja značajno izmenio i umesto fiskalnog deficita, mi sada imamo fiskalni suficit. Istakla bih da su se transferna sredstva značajno uvećala u odnosu na planirana, a tome možemo da zahvalimo projektu koji se odnosi na sanaciju nesanitarne deponije u katastarskoj opštini Sovljak. Naime, Ministarstvo za zaštitu životne sredine će opredeliti sredstva za taj projekat, koji iznosi oko 35 miliona, a uslov je da Opština učestvuje sa svojim sredstvima. Drugi projekat se odnosi na računarsku mrežu i za to su transferna sredstva već dobijena“, rekla je Olivera Maštrapović.\nNenad Beserovac, odbornik Socijalističke partije Srbije, istakao je da će odbornička grupa SPS-a glasati protiv ove odluke i za govornicom naveo razloge za to.\n„Na stranu što nisu ispoštovane procedure vezane za transparentost, nije održana obavezna javna rasprava, nije bilo javno slušanje, nije Nacrt odluke objavljen na sajtu Opštine, mi imamo jednu ozbiljnu anomaliju. Predlog odluke o budžetu koji je su utvrdili većnisi na sednici Opštinskog veća je bio niži u odnosu na Odluku o budžetu, a ovaj koji je došao u materijal za sednicu je viši, ovako kako je Olivera rekla. Ovo je ozbiljan prekršaj u proceduri i mi smo, kao odgovorni ljudi, u obavezi da o ovome obavestimo Ministarstvo finansija i Ministarstvo državne uprave i lokalne samouprave. I da su sve procedure ispoštovane, mi ne bismo podržali ovaj predlog Odluke“, naveo je Beserovac.\nOdbornici su podržali Program gasifikacije naselja na teritoriji opštine Bogatić i izbor strateškog partnera, a ovu tačku pojasnio je Teodor Teodorović, zamenik predsednika Opštine Bogatić. On je istakao da je investitor ovog projekta JP „Srbijagas“, koje je sa izabranim projektantom i izvođačem radova, u potpunosti oslobodilo Opštinu Bogatić učešća u finansiranju procesa gasifikacije.\n„Na Opštinskom veću doneli smo odluku i ulazimo u proces gasifikacije opštine Bogatić, a realizaciju ovog projekta planiramo možda i do kraja ove godine, ali sigurno početkom sledeće. Gasifikacijom naš budžet neće biti oštećen, jer ceo projekat radimo sa javnim preduzećem „Srbijagas“, koji će finansirati sve, od nacrta do konačne realizacije. Izvođač radova „Promont“ sprovešće sav taj posao. Do svakog sela u našoj opštini će doći gas i svako domaćinstvo biće u mogućnosti da se priključi. Negde između 600 i 700 evra će koštati priključak, a videćemo da se taj iznos podeli na 36 mesečnih rata, kako bi svi mogli da priušte. Svakako je za opštinu Bogatić prioritet kanalizacija i vodovod. Prethodinih dana dosta se govorilo o tome zašto gasovod, a ne kanalizacija. Što se tiče projekta kanalizacije, mi smo u završnoj fazi, ostalo je samo da se završi plan detaljne regulacije za Salaš Crnobarski, spremili smo dokumentaciju i nadamo se da ćemo u oktobru mesecu potpisati ugovor u ministarstvu za početak izgradnje kanalizacione mreže na teritoriji cele opštine. Vodovod je takođe prioritet za naše građane, sledeće nedelje imamo sastanak u ministarstvu. Radimo projekat Crna Bara, Glogovac, Banovo Polje, Salaš Crnobarski i Sovljak, koji ćemo mi kao Opština finansirati. Pošto ulazimo u projekat kanalizacije, veoma je bitno za privredu da imamo i gas, jer svaka ozbiljna opština uz ove dve stavke ima veće šanse za dovođenje investitora“, istakao je Teodor Teodorović.\nNa sednici je izglasan predlog izmene Kadrovskog plana Opštinske uprave, Opštinskog pravobranilaštva, stručnih službi i Kabineta predsednika Opštine za tekuću godinu, kao i predlog Odluke o boravišnoj taksi.Odbornici su dali saglasnost na Izveštaj o radu Narodne biblioteke „Janko Veselinović“ za 2020.godinu i Program rada ove ustanove za ovu kalendarsku godinu. Usvojen je Izveštaj o stepenu usklađenosti planiranih i realizovanih aktivnosti iz programa poslovanja Javno-komunalnog preduzeća Bogatić za prvi kvartal 2021.godine i Zaključak kojim se ovom preduzeću ustupa na korišćenje katastarska parcela u K.O. Bogatić sa objektima na period od dvadeset godina, radi organizovanja stočne pijace.\nOdluka o finansijskoj podršci domaćinstvima u procesu unapređenja energetske efikasnosti takođe je usvojena, kao i Pravilnik o sufinansiranju mera energetske efikasnosti. Za realizaciju finansijske podrške domaćinstvima u 2021.godini Opština Bogatić je iz budžeta izdvojila dva miliona dinara.\nPodržana je odluka o pristupanju izradi Lokalnog plana upravljanja otpadom na teritoriji opštine Bogatić.\nRaspravljalo se i o Odluci o javnim priznanjima opštine Bogatić, kao i o odluci o jednogodišnjim nagradnim studentskim stipendijama.\nData je saglasnost za promenu cena prevoza putnika u prigradskom saobraćaju Društvu za proizvodnju, promet i usluge „Mačva Ekspres“, d.o.o. Badovinci. Od 01.juna cena karata u prigradskom saobraćaju vraćene su na cene koje su važile do 01.11.2018.godine.\nZaključak o pokretanju inicijative za izmenu i dopunu Zakona o sedištima i područjima sudova i javnih tužilaštava, a potom konstatovan prestanak dužnosti predsednika Upravnog odbora Kulturno-obrazovnog centra Bogatić i usvojeno Rešenje o imenovanju novog.\nVi ste posetilac br: 16 964 770


Sajam sporta „Reprezentacija u srcu“, koji tradicionalno organizuje Centar za sport i rekreaciju, održaće se sjutra na gradskom trgu.\nSvečano otvaranje je zakazano ja 11 časova, a učestvovaće 11 klubova iz Bijelog Polja, koji su ostvarili i najbolje rezultate u protekloj godini.\n„I ovaj sajam organizujemo u cilju afirmacije sporta, koji je osnova za zdravo društvo, ali i kako bi stimulisali upis novih članova u sportske klubove iz Bijelog Polja. Takođe, ova manifestacije je još jedna prilika da dodatno osnažimo i učvrstimo vezu školskog sporta sa sportskim organizacijama, tako da ćemo sjutra uručiti i nagrade pobjednicima lige ’Super đak’, u okviru koje je organizovano takmičenje u šest sportskih disciplina“, saopštio je za Radio Bijelo Polje direktor Centra za sport i rekreaciju, Marko Maslovarić.\nSjutrašnja manifestacija organizuje se i u cilju promocije uspješnih sportista, pa će tako domaćin ovog sportskog događaja biti bokser BK „Bijelo Polje“, Mirko Šarčević.\n„Trudimo se da uvijek i na svakom mjestu govorimo o uspjesima bjelopoljskih sportista, a s obzirom na sjajne rezulate našeg boksera Šarečvića, odlučili smo da on bude domaćin ove manifestacije, jer je aktuelni vicešampion Evrope, a nedavno je i bio treći u Sofiji na Evropskom šampionatu za mlade“, napomenuo je Maslovarić.\nSajam sporta, kako je istakao, biće prilika i da se dodatno afirmišu vrijednosti reprezentacija, koja je san svakog sportiste.\n„Mi smo zapravo planirali da Dan reprezentacije obilježimo 10. marta, kako je taj dan i odrđen tako kalendarski, ali s obzirom na loše vremenske uslove, nijesmo uspjeli, zato ćemo još jednom sjutra ukazati na vrijednosti reprezentacije“, dodao je direktor Centra za sport i rekreaciju.\nMaslovarić je saopštio da će na sajmu „Reprezentacija u srcu“ učestvovati i oko 300 do 400 školaraca iz svih bjelopoljskih škola, kao i 30ak mališana iz JPU „Dušo Basekić“.\n„Pripremili smo i poklone za učesnike i školarce, tako da sam uvjeren da će sjutra u Bijelom Polju biti pravi festival mladosti i sporta“, istakao je on.\nNapomenuo je i da je ovo samo još jedna aktivnost koju organizuju u susret 21. maju, Danu nezavisnosti Crne Gore, kada će biti održana i trka „Istrči i pokreni se“.


ĆIRILICA 3.0 KAO DRUŠTVENO-TEHNOLOŠKI FENOMEN ĆIRILICA 3.0 KAO DRUŠTVENO-TEHNOLOŠKI FENOMEN – Personal magazin\nPovodom treće godine postojanja ćiriličkog nacionalnog internet domena .СРБ, Fondacija “Registar nacionalnog internet domena Srbije” (RNIDS) organizuje panel diskusiju “Ćirilica 3.0”, 27. januara, od 11.00, u Galeriji “Ozon”, u Beogradu,…\nPovodom treće godine postojanja ćiriličkog nacionalnog internet domena .СРБ, Fondacija “Registar nacionalnog internet domena Srbije” (RNIDS) organizuje panel diskusiju “Ćirilica 3.0”, 27. januara, od 11.00, u Galeriji “Ozon”, u Beogradu, Andrićev venac 12.\nPromocija i očuvanje mogućnosti korišćenja raznih jezika i pisama u savremenoj digitalnoj komunikaciji je suštinski osnov za očuvanje lokalnih društvenih zajednica, poboljšanje interkulturalnog dijaloga, kao i za razvoj međusobnog razumevanja i unapređenje tolerancije. Ova opšta civilizacijska načela se u Srbiji često bezrazložno i neargumentovano dovode u pitanje, iako je UNESCO još2003. usvojio preporuku kojom se sugeriše promocija i ravnopravno korišćenja različitih jezika i pisama na Internetu.\nPoštujući svoja nacionalna pisma, do sada su 23 države, među kojima su i sve najveće zemlje sveta u kojima se ne koristi latiničko pismo (Rusija, Kina i Indija), kao i mnoge arapske i azijske zemlje, donele odluku da uvedu i nacionalne internet domene čiji nazivi nisu napisani engleskim alfabetom. Na panel diskusiji “Ćirilica 3.0” biće govora o društveno-tehnološkom fenomenu ćirilice na Internetu i dosadašnjim rezultatima RNIDS-a na tom polju.\nModerator panela Zoran Stefanović je izdavač, producent i međunarodni kulturni aktivista. Jedan je od osnivača Balkanske kulturne mreže, Međunarodne kulturne mreže elektronskih biblioteka „Projekat Rastko“, e-biblioteke „Projekat Gutenberg Evropa“ i međunarodnog sistema za digitalizaciju „Distribuirani korektori Evropa“. Za potrebe RNIDS-a vodio je tim koji je testirao praktične aspekte uvođenja ćiriličkog internet domena .СРБ.\nJugoslava Lulić, profesorka Srpskog jezika i književnosti, predstaviće projekat kreiranja digitalnog časopisa sa učenicima i kreativnog načina rada sa učenicima koji podrazumeva uporedo razvijanje jezičke i digitalne pismenosti.\nAleksandar Vasilić rukovodilac je projekta “Album sećanja na naše pretke iz Prvog svetskog rata” na internet sajtu славним-прецима.срб, kao doprinosa digitalnom kulturnom nasleđu srpskog i ostalih evropskih naroda. Korišćenjem savremenih internet i marketing alata i strategija, pozvani su građani Srbije i Srbi u regionu i dijaspori da onlajn putem dostavljaju fotografije svojih predaka, učesnika rata.\nUroš Nedeljković, internet radnik, pravnik i bloger, govoriće o ličnim iskustvima vezanim za ćirilicu na Internetu, kao i o pravnom aspektu upotrebe ćirilice, što po njemu nikako ne sme da se svodi na političko, nacionalističko ili versko pitanje.\nMr Nenad Krajnović, sa Elektrotehničkog fakulteta u Beogradu, jedan je od autora “Analize standarda, preporuka i praktičnih iskustava u primeni internacionalizovanih naziva domena (IDN)”, koja je za nas vrlo bitna jer i .СРБ spada u IDN domene. Studija se bavi problemima internacionalizacije servisa elektronske pošte.\nSašo Dimitrijoski, direktor MARneta, nacionalnog registra internet domena Makedonije, govoriće o njihovim iskustvima sa uvođenjem ćiriličkog domena .МКД.\nĆIRILICA 3.0 KAO DRUŠTVENO-TEHNOLOŠKI FENOMEN was last modified: January 26th, 2015 by Redakcija


Povoljni uslovi za vožnju - iKragujevac\nsubota, 04 april 2015 04:12\nU većem delu naše zemlje pretežno oblačno vreme, a u višim predelima sneg. Samim tim apelujemo na vozače, iako zakonski nisu u obavezi, da poseduju zimsku opremu ukoliko se upute na neku od deonica gde ima snega na kolovozima.\nObaveštavamo vozače koji se upute ka Kruševcu, preko Đunisa, da je put u potpunosti normalizovan.\nPrema informacijama JP Putevi Srbije, usled pojave klizišta, došlo do izmene režima saobraćaja na deonici Petrovaradin-Irig. Zatvorena je preticajna traka, dok se saobraćaj obavlja voznom trakom uz saobraćajnu signalizaciju.\nZa vreme ovog vikenda nisu planirane obustave u saobraćaju na istočnom kraku koridora 10, na deonici Niš-Pirot, između Čiflika i Staničenja.


Stil istoricizma određuje profil arhitekture jezgra Subotice i Baje, a u muzejskim zbirkama ima određeni broj predmeta koji pružaju uvid i u druge oblasti likovne te primenjene umetnosti navedenog stilskog pravca. Ovaj period, koji obuhvala drugu polovinu 19. veka, prekretnicu vekova i delimično međuratni period, predstavlja proces urbanizacije oba grada.\nPredikaonica crkve Svetog Križa u Subotici je izrađena u radionici Štufleser iz Tirola oko 1894. godine. Početkom 1970-tih godina ona je demontirana. Rezbarene, bojene i bogato pozlaćene reljefne table sa prikazom evanđelista se kao samostalna dela restauriraju tokom priprema izložbe historicizam. Rekonstrukciju nedostojećih rezbarenih detalja je izveo Mirko Molnar, ostale postupke estetske rekonstrukcije radi naš restaurator Žužana Korhec Pap, kod pozlate koristi zlatne listiće od 23 karata.\nIzložba o istoricizmu obuhvata i istraživanja u biblioteci Gradskog muzeja Subotica, gde istraživače uvek spremno dočekuje bibliotekarka muzeja, Dora Hičik. Izložba će imati i segment koji prikazuje tendencije istoricizma u štampi i povezu knjiga iz perioda druge polovine 19. Veka, jer osim sadržaja knjige i druga štampa za istoričara umetnosti mogu imati doživaljaj i estetsko-vizuelne prirode. Kustos tog dela izložbe, je istoričarka umetnosti subotičkog muzeja Ljubica Vuković Dulić.


Apsurd prodaje kompleksa Boško Buha - Radio Sto Plus\nAgencija za licenciranje stečajnih upravnika ponovo je posle tri godine oglasila prodaju stečajne mase turističko ugostiteljskog preduzeća Putnik iz Prijepolja, čiji je sastavni deo i Memorijalni kompleks Boško Buha na Jabuci, a prodaja je zakazana za 28. januar.\nNaučna saradnica Instituta za noviju istoriju Srbije Sanja Petrović Todosijević ocenila je da je i prethodna „apsurdna“ prodaja obustavljena posle peticije gradjana Srbije i okolnih zemalja.\nInicijativa za obnovu Memorijala Boško Buha zatražila je od države da iskoristi pravo preče kupovine i ostvari ponovno vlasništvo nad Memorijalom na Jabuci kako bi ga vratila u prvobitno stanje, odnosno da posluži deci za igru i učenje.\n„Memorijalni kompleks Boško Buha 1986. ima status kulturnog dobra od izuzetnog značaja, i taj nivo zaštite ima manastir Mileševa, na primer. Da li možemo da zamislimo da se takav kulturni spomenik nadje u ovakvoj situaciji“, upitala je Petrović Todosijević.\nOna je navela svoja saznanja da je Ministarstvo kulture pokušalo da prepopruči proces eksproprijacije državi, ali je država preko Republičke agencije za imovinu odgovorila da nije u finansijskoj mogućnosti da otkupi taj memorijal i da ga ponovo stavi „pod svoju kapu“.\n„Rekla bih da je sudbina ovog memorijala paradigma bivše države čije je nasledje raspadom jugoslovenske države u potpunosti odbačeno i marginalizovano“, rekla je Petrović Todosijević uz ocenu da sredstva kojima bi se spasao memorijal nisu velika za državu.


On je rekao Tanjugu da sednica Glavnog odbora te stranke, održana juèe u Beogradu, nije bila uobièajeni stranaèki skup, što pokazuje i reakcija javnosti.\n"Raduje nas što smo napravili prvi korak u promeni umrtvljenog ritma srpskog politièkog života. To je jedini put prema preokretu", rekao je Jovanoviæ i dodao da je Srbiji neophodan preokret kao i pre 10 godina.\nOn je istakao da æe LDP, nakon izbora, uæi u vladu samo ako u njoj bude mogao da obezbedi podršku i garanciju da æe se sprovoditi politika koja je Srbiji potrebna - briga o ljudima, zaštita srednje klase, posao za mlade, evropski poslovi, promena energetskog sporazuma, okonèanje privatizacije, niži porezi na zarade, ulazak u NATO, saradnja sa susedima...\nPrema njegovim reèima, Srbija se "guši zato što stoji u mestu, propada zato što vodeæe stranke misle samo na sebe, rejtinge, tempiraju vreme izbora gledajuæi iskljuèivo stranaèki interes, a društvo se pred tim povlaèi".\nJovanoviæ je podsetio da su se promene pre 10 godina dogodile iz uverenja da æe Srbiji biti bolje samim odlaskom Slobodana Miloševiæa, dok je danas situacija mnogo komplikovanija i kao primer naveo da je podrška koju LDP traži "šira i prevazilazi uobièajene partijske programe i borbu za glasove".\n"Ako želimo da budemo lideri preokreta, onda nemamo prava da budemo sebièni kao druge stranke", rekao je Jovanoviæ i dodao da politika u Srbiji nikada nije bila "tako daleko od života" i da zbog toga "samo petina ljudi pokazuje interes za politièko delovanje".\nLider LDP-a je ocenio i da su prièe o rekonstrukciji vlade, izborima i izbornim zakonima, dvopartijskom sistemu, meðupartijska podmetanja u vlasti i opoziciji "ubili energiju u srpskom društvu" zato što, kako je istakao, u tim "politikantskim igrama nema nièega što je blizu svakodnevnih potreba graðana".\n"Želimo da razdrmamo okvir politike koji prave oni koji naše živote veštaèki svode na sivi svet dve partije - vladajuæe koja želi da ostane na vlasti, ali na pogrešnim osnovama i bez prihvatanja drugaèije politike i naprednjaka koji se trude da ih kopiraju u demagogiji bez ikakve sadržine i cilja", rekao je Jovanoviæ.\nOn je naveo da je LDP "krenuo dogaðajima u susret i pokazao put i naèin na koji æe se obratiti ljudima, doæi do njih, motivisati ih da zajedno rade na preokretu koji može da izvuèe Srbiju iz opšte konfuzije u kojoj živi".\nLider LDP-a je dodao i da ta stranka nikada nije pristajala da statira i komentariše sa strane, èekajuæi da joj vlast "padne u ruke".\nJovanoviæ je istakao i da "druge stranke, pre svega, one na vlasti mogu i dalje da budu prepreka modernizaciji Srbije, promenama koje su neophodne ili da pristanu na neminovno i u tome potraže mesto za sebe".\nOn je istakao i da je zato "Dogovor za preokret" najmanje poziv strankama, veæ mnogo više ulazak u partnerstvo sa ljudima koji su delovi nekih segmenata društva - sindikata, nevladinih organizacija, poslovnog sveta, razlièitih organizacija, verskih i manjinskih zajednica.


Reforma hitne pomoći - Biznis i Finansije\nHome\tVestiBiznis & Finansije\tReforma hitne pomoći\nMinistar zdravlja najavio je početak reforme hitne medicinske pomoći, u kojoj će Srbija biti opremljena novim vozilima, a planira se i uvođenje evropskog broja 112, koji bi povezao sve službe hitne intervencije.\nE kapija javlja da je ovaj projekat finansiran od strane EU, a vredan je 10 miliona evra. U okviru ove akcije hitne službe opremiće se sa 252 moderna vozila opremljena prema standardima Evropske unije. Prva količina od 30 do 40 vozila hitne pomoći stići će do kraja juna.\nPored tehničkih detalja, očekuje se uvođenje novih uredbi i sistema koji bi trebalo značajno da smanje broj pacijenata koji čekaju na transplataciju organa.\nalign=“justify“>Od 2000. godine do sada EU je u zdravstveni sektor Srbije uložila više od 120 miliona evra.


Referendum uspio – Dan Republike Srpske 9. januar prvi put radni dan!? | Krupljani.BA\nBosna i Hercegovina Referendum uspio – Dan Republike Srpske 9. januar prvi put radni dan!?\nDa je Dodikov predizborni referendum u potpunosti uspio pokazuje i Saopštenje Vlade Republike Srpske i Ministarstva uprave i lokalne samouprave od 26. decembra 2016. o neradnim danima i praznicima u januaru, objavljeno na Sajtu Vlade Republike Srpske.\nU njemu se navodi da je republički praznik Nova godina, i neradni su dani nedelja i ponedeljak, 1. i 2. januar, a vjerski praznik je pravoslavni Božić koji se praznuje na Badnji dan i dan Božića pa vjernici imaju pravo na plaćeni izostanak sa radnog mjesta u petak i subotu 6. i 7. januara.\nDeveti januar – Dan Republike Srpske i Sveti Stefan je radni dan i prema obavještenju Vlade Republike Srpske zaposleni su obavezni da idu na posao i rade kao i bilo koji drugi dan u godini.\nOvo obavještenje potvrđuje da je referendum bio samo neobavezna anketa, kako je to u više navrata i izjavio Milorad Dodik pravdajući se međunarodnoj zajednici, da je Republika Srpska sprovela Odluku Ustavnog suda BiH o 9. januaru i potpunosti prihvatila apelaciju Bakira Izetbegovića.\nVlada Republike Srpske i Milorad Dodik planiraju organizovati više masovnih predstava za javnost 9. januara kako bi se prikrila njihova kapitulacija pred Bakirom Izetbegovićem i Ustavnim sudom BiH.\nSaopštenje Vlade Republike Srpske u kome se vidi da je 9. januar – Dan Republike Srpske običan radni dan, i da nije republički i vjerski praznik, pokazuje da je Dodik još jednom grubo ponizio i prevario soptveni narod, i da je referendum organizovan zbog sitnih političkih interesa i kako bi se građani doveli još jednom prevarili i doveli u zabludu pred lokalne izbore.\nUprkos kapitulaciji i poništavanju volje građana Republike Srpske, jer Narodna skupština Republike Srpske nikada nije objavila rezultate referenduma u Službenom glasniku RS, režim preko svojih dvorskih medija pokušava da prikrije od javnosti izdaju nacionalnih interesa i poništavanje volje građana, pa je cijela Republika Srpska oblijepljena bilbordima „Pravo na slavlje”, a 9. janura planira se organizovanje velikog broja manifestacija i specijalni program RTRS-a.\nPogledajte koji su praznici Vlade Republike Srpske\nNakon ovog teksta na BN TV, Vlada je reagovala, te je saopšteno da se uskoro očekuje proglašenje 9. januara neradnim danom.\nNaveli su da je rano da u okviru božićnih praznika 9. januar, Dan Republike Srpske i Sveti Stefan označe kao praznik, te da se ta informacija tek očekuje.


Nenad Abramović: Institucije nisu na adekvatan način tretirale problem izbeglih i raseljenih\nsreda, 07. septembar 2016. | 14:02\nBEOGRAD - Povodom završetka projekta ,,Sprovođenje antidiskriminacionih politika u Republici Srbiji” razgovarali smo sa predsednikom Udruženja izbeglih, raseljenih i doseljenih lica „Zavičaj“ iz Beograda – Nenadom Abramovićem.\nUdruženje ,,Zavičaj“ postoji već četiri godine. Koje su najvažnije aktivnosti koje ste sproveli za to vreme?\nUdruženje postoji već četiri godine, a aktivnosti je bilo mnogo. Sve su bile vrlo specifične, ali bismo mogli da ih podelimo u tri grupe. Aktivnosti koje su usmerene na očuvanje kulture i indentiteta krajeva odakle dolazimo, aktivnosti usmerene na pružanje pomoći izbeglima i raseljenima pri njihovoj integraciji u novim sredinama te pružanje pomoći pri reintegraciji tj. povratku u zemlje porekla, tu je i obiman rad i u pružanju humanitarne pomoći koje distribuiramo najugroženijima pripadnicima ove grupacije, ali pomažemo i domicilno stanovništvo koje je u stanju socijalnih potreba. Tu bih posebno izdvojio i dobar odnos sa Srpskom pravoslavnom crkvom sa kojom zajedno obilježavamo praznike i događaje iz istorije. Kao najvažnije aktivnosti izdvojio bih obilježavanje stradanja našeg naroda u ,,Oluji”, parastos žrvama Capraških sela, izgradnju prostorija u sklopu hrama sv. Pravednika Joakima i Ane u Kaluđerici, tu su još održavanje memorijalnih akademija, održavanje zavičajnih večeri i mnogi drugi događaji koji su u ove četiri godine dali indentitet Udruženju. Posebno smo ponosni što smo zajedno sa Zavičajnim Udruženjem Banijaca podigli spomen ploču civilnim žrtvama Capraških sela u Kaluđerici pokraj Beograda.\nProteklog meseca ste održali završnu konferenciju programa ,,Sprečimo diskriminaciju izbeglih i raseljenih primenom pozitivnih propisa Republike Srbije i EU”. Možete li nam ukratko predstaviti ključne rezultate i zaključke do kojih ste došli prilikom rada na vašem projektu?\nOsnovni ciljevi udruženja Zavičaj su pomoć svim ugroženim kategorijama društva, izbeglim, raseljenim i svim onima kojima je pomoć potrebna. Pored zaštite ljudskih prava i očuvanja kulturnog indentiteta, Udruženje se bavi i humanitarnim radom, organizacijom sportskih manifestacija i aktivno učestvuje u svim u lokalnim akcijama. Udruženje aktivno podržava antifašističke vrednosti, a na njihovim internet stranicama stoji i otvoren poziv svim iskrenim ljudima dobre volje da im se pridruže u borbi za bolju i pravedniju budućnost.\nKljučni zaključci su da su izbegli i raseljeni sistemski diskriminisani u zemljama porekla pri pokušaju rešavanja svojih egzistencijalnih problema kao i da elementi diskriminacije postoje i u matičnoj zemlje, tj. Republici Srbiji, problemi neisplaćenih penzija, problemi neformalnih kolektivnih centara, koji su formalno pravno zatvoreni, ali u njima i dalje borave izbegli i raseljeni. Problem veteranske populacije i civilnih žrtava rata koji kroz predložene zakone Republike Srbije gube i ono malo prava koje su imali. Problem nepostojanja pozitivne diskriminacije za ovu ranjivu kategoriju. Pokušali smo se predstaviti i kao partner Vladi Srbije i u rešavanju ovih problema posebno u otvaranju poglavlja 23 i 35 u predpristupnim pregovorima.\nDiskriminacija i siromaštvo se nameću kao vodeći problemi sa kojim se suočavaju izbegla i raseljena lica. Rešenje nije nimalo jednostavno, ali od čega treba početi?\nTreba početi od utvrđivanja samih činjenica, tj. utvrđivanja stanja potreba izbeglih i raseljenih kroz uključivanje civilnog sektora, ali onog koji će se istinski baviti problematikom. Sve ove godine institucije država nisu na adekvatan način tretirale ovaj problem zato i mnogo posle završetka ratova imamo probleme. Nema pozitivne diskriminacije bez koje nema poboljšanja sveukupnog položaja ove grupacije.\nKakvu saradnju imate sa relevantnim institucijama Republike Srbije, Hrvatske i EU i koje probleme, sa kojima se kao udruženje suočavate, posebno izdvajate?\nSaradnja sa institucijama Republike Srbije koje se bave ovom problematikom postoji, ali nije onakva kakva bi trebala da bude, problem je ogromna korupcija u institucijama. Sredstva iz međunarodnih fondova su nenamenski trošena i niko ne odgovara, slaba je saradnja između samih institucija sistema koje se bave ovim problemom. Problem izbeglih i raseljenih nije sistemski dobro odrađen i iz toga proizlaze problemi.\nMi se zalažemo za direktne pregovore sa Vladama zemalja iz kojih izbegli i raseljeni dolaze uz prisustvo predstavnika EU. Prioritet bi bila egzistencijalna pitanja i naš predlog je da Vlade Hrvatske i Sbije stimulišu povratak pružanjem nepovratne finansijske pomoći koja bi zadovoljila da povratak bude održiv. Kao primer dobre saradnje naveo bih saradnju sa Kancelarijom za ljudska i manjinska prava Srbije, Kancelarijom za EU integracije i Kancelarijom za Kosovo i Metohiju.\nSa preko 900 članova spadate u najbrojnija udruženja. Koliko je broj članova bitan za funkcionisanje udruženja, a koliko za organizovanje aktivnosti, manifestacija, humanitarnih akcija?\nBroj članova je važan u smislu podrške, a svako udruženje je uspešno onoliko koliko je zadovoljan svaki član. Što se tiče organizovanja manifestacija, naš stručni tim sastavljen od oko 50 članova zadužen je za implementaciju svih aktivnosti.\nUdruženje aktivno podržava antifašističke vrednosti. Šta je za vas u ovom današnjem „napetom“ vremenu antifašizam?\nAntifašizam je vrednost oko koje nema sporenja i nju treba posebno čuvati i njegovati. Podržavamo antifašizam i herojsku borbu svih antifašista u Srbiji i prostorima bivše države i nju ne može sebi prigrliti samo jedna opcija, a znamo da ih je bilo više i kao takve taj tretman morao bi se ako ne izjednačiti, onda bar svesti u okvire tolerancije.\nTrenutno pripremamo kulturnu manifestaciju ,,Umetnost i nasleđe” koju ćemo održati krajem ovog meseca, a zatim i tribinu o socijalnom preduzetništvu. U pripremi je i monografija o radu Udruženja, podela humanitarne pomoći ide kontinuirano, a na globalnom nivou je i formiranje krovne organizacije Koordinacije Udruženja izbeglih i raseljenih u Srbiji koja se nametnula kao istinska potreba jer postojeće ne rade u interesu populacije, već isključivo u interesu pojedinaca.


VestiOdržan edukativni kviz za mlade u Prostoru za POMAK, povodom Svetskog dana...\nPovodom Svetskog dana borbe protiv side, Timočki omladinski centar organizovao je edukativni kviz za srednjoškolce u Zaječaru.\nTimočki omladinski centar u Zaječaru tradicionalno od svog osnivanja do danas obeležava 1. decembar, Svetski dan borbe protiv HIV/AIDS-a.\nOvog puta organizovano je na malo drugačiji način, u skladu sa ciljnom grupom – mladima. Organizovan je edukativni kviz za mlade u Prostoru za POMAK u Zaječaru, u kome su učešće uzele sve četiri srednje škole iz Zaječara.\n„Kviz je bio kako zabavnog, tako i edukativnog karaktera i za cilj je imao da mlade informiše o HIV-u i prenosu ostalih polno prenosivih infekcija, ali i značaju prevencije. U kvizu su pobedili učenici Gimnazije iz Zaječara, ali svi srednjoškolci pokazali su izuzetno znanje kada je HIV u pitanju i nadamo se da će svoje znanje deliti sa vršnjacima”, kaže Darko Nikolić, koordinator kampanje.\nKviz je organizovan u okviru programa Mladi u riziku, koji je jedan od tri programa TOC-a. Edukativni kviz održan je u skladu sa svim epidemiološkim merama.\nPovodom Svetskog dana borbe protiv side, u četvrtak, 2. decembra biće organizovano dobrovoljno poverljivo savetovanje i besplatno testiranje na HIV. Testiranje će biti obavljeno od 16.00 sati u drugom prostoru TOC-a, u ulici Zorana Radmilovića 5a/12 u Zaječaru.\nPrethodni članakMISLOPISI: Fragmenti\nSledeći članakVučić: „Železara i Ziđin ogromni uspesi Srbije“


Canon EF-S 10-18mm f/4.5-5.6 IS - STM objektiv cena, cene Srbija, prodaja Beograd Novi Sad Niš\nCanon EF-S 10-18mm f/4.5-5.6 IS - STM objektiv cene\nEPonuda nije internet prodavnica već Vam omogućava da brzo i lako nađete Canon EF-S 10-18mm f/4.5-5.6 IS - STM objektiv po najjeftinijoj ceni. Naš cilj je da kupci budu što bolje informisani o ponudi Canon objektiv EF-S 10-18mm f/4.5-5.6 IS - STM na tržištu Srbije. Vrlo lako nalazite željeni proizvod za kategoriju Objektivi cene, ne morate da lutate od sajta do sajta za Canon Objektivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Canon EF-S 10-18mm f/4.5-5.6 IS - STM objektiv sa PRODAVCEM. EPonuda ne može da garantuje potpunu tačnost specifikacije i slika za Canon EF-S 10-18mm f/4.5-5.6 IS - STM objektiv. Pre kupovine, podatke za Canon objektiv EF-S 10-18mm f/4.5-5.6 IS - STM proverite na sajtu PROIZVOĐAČA.


Beta 1. avgusta 2018. 16:05\nBivši gradonačelnik Beograda i jedan od osnivača budućeg Saveza za Srbiju Dragan Djilas izjavio je da taj opozicioni blok „nije protiv predsednika Srbije Aleksandra Vučića lično nego protiv onoga što on i njegov režim rade“.\nDjilas je za nedeljnik „Vreme“ kazao da je taj opozicioni savez predstavlja „promenu shvatanja politike u Srbiji“.\n„Aleksandar Vučić je simbol svega u ovoj zemlji, personifikacija autokratskog režima. On je i Beograd na vodi i Er Srbija i firme u kojima ljudi rade za 200 evra i Kosovo i autoputevi i poljoprivreda – rečju, on je sve. Nismo mi protiv njega lično, nego protiv onoga što on i njegov režim rade“, kazao je Djilas.\nGovoreći o Savezu za Srbiju, čije je zvanično formiranje najavljeno za septembar, Djilas je rekao da su sve opozicione stranke koje su izrazile spremnost za učešće u tom bloku, svesne da samo zajedno mogu „skloniti ovu vlast koja Srbiju gura u ambis“.\nKomentarišući odnos prema EU, Djilas je rekao da „nije najvažnije“ da li će i kada formalno postati gradjanin Unije već poštovanje evropskih vrednosti.\n„Želim da živim u državi u kojoj će kriminalci biti u zatvoru, u kojoj će ljudi biti pošteno plaćeni i neće biti moderni robovi, državi koju će naša deca hteti da menjaju na bolje umesto da je menjaju za neku drugu zemlju gde odlaze da žive, u kojoj se obrazovanje poštuje, a pravosudje je nezavisno i efikasno. Sve ovo ja nazivam evropskim vrednostima“, rekao je Djilas.\nNavodeći da je podršku Brisela u prethodnih šest godina „osetio samo Vučić i ekipa oko njega“, bivši gradonačelnik Beograda je dodao da od političara sa Zapada traži da podrže Srbiju kako bi po uredjenosti i vrednostima zaista postala deo Evrope.


Koha: Kosovski političari mogli bi se naći na američkoj „Crnoj listi“? | Kosova.info\nDom|Vijesti|KOSOVO|Koha: Kosovski političari mogli bi se naći na američkoj „Crnoj listi“?\nBivši ambasador Kosova u Sjedinjenim Američkim Državama, Avni Spahiu, rekao je da postoje indicije da će čak i kosovski političari koji su „ometali procese u određenim trenucima“ biti uvršteni na „crnu listu“, sada kada se očekuje njeno ažuriranje.\nAvni Spahiu, prvi ambasador Kosova u Sjedinjenim Državama, upozorio je da će i kkosovski političari biti uključeni na „crnu listu“ tokom ažuriranja koje je najavio zvanični Vašington.\n„Da, biće apsolutno“, rekao je Spahiu u četvrtak, u intervjuu datom u emisiji KTV Desk. To bi mogla da bude lista na kojoj će biti pojedinci koji su na ovaj ili onaj način kočili procese u pojedinim momentima i sada je teško znati ko može da se nađe na toj listi, ali ima indicija da će biti ljudi iz politike.\nAmbasador je rekao da je sproveo i studiju o suprotstavljanjima između Kosova i Sjedinjenih Država, koja su se dogodila u posleratnim godinama. Pronađeno ih je 25. Među njima je naveo: akcije vezane za bezbjednost, sa fokusom na Sjever naseljen Srbima; druge ekonomske prirode, uključujući one vezane za energetske projekte; i najvažnije one političke prirode, gdje je pomenuo inicijativu institucija za poništavanje Specijalnog suda.\nSpahiu je podsetio da je predsjednik, Džo Bajden, najavio proširenje „crne liste“ sa ljudima koji su „uprljani“u različitim aspektima, od ugrožavanja mira, podrivanja demokratije i koji su uronjeni u kriminal i korupciju. On je istakao da je skoro slična poruka data i u pismu koje je prvi čovjek Bjele kuće poslao svojim kolegama na Kosovu, u Srbiji i BiH, odmah nakon inauguracije.\nDokaz za sprovođenje ovog obećanja su sankcije koje su ove nedelje uvedene srpskom članu Predsedništva Bosne i Hercegovine, Miloradu Dodiku, kao i nekim srpskim političkim i poslovnim eksponentima koji žive i posluju na Sjeveru Kosova.\n„Ako pogledamo politička dešavanja u Bosni, Dodik je bio taj koji je svojim agresivnim pretnjama upozoravao na opasnost po region, ne samo državu Bosnu, već i šire“, rekao je Spahiu.\n„Ovo je direktna sankcija ne samo ekonomska već i politička“.\nOn je sadašnju odluku protiv Dodika video kao vezu sa prethodnom u vezi sa Srbima sa Kosova.\n„Oni su međusobno povezani, jer postoji neraskidiva veza sa srpskom politikom. Na Sjeveru su identifikovani neki ljudi koji se bave krivičnim djelima, ali koji su imali veze sa rukovodstvom Srbije, ali i sa Dodikom“, rekao je Spahiu.\n„Poruka je da SAD neće zatvarati oči pred počiniocima ovih djela i da moraju da snose posljedice. Oni neće biti jedini na ovoj listi, ali će se identifikovati i njihove veze sa politikom“.


Desničaru Orbanu se uveliko ljulja vladajuća pozicija, "napada" ga ujedinjena opozicija\nDesničaru Orbanu se uveliko ljulja vladajuća pozicija, “napada” ga ujedinjena opozicija\nKlara Dobrev i Peter Marki-Zay\nPolitički autsajder Peter Marki-Zaj predvodiće ujedinjeni opozicioni blok na parlamentarnim izborima u Mađarskoj 2022. u nastojanju da svrgne Viktora Orbana poslije više od deset godina na vlasti\nPoslije pobjede u drugom krugu preliminarnih izbora, konzervativni gradonačelnik mađarskog gradića i politički autsajder bez stranačke pripadnosti, vodiće opoziciju koja prvi put ima “razumne izglede” protiv populističkog premijera Viktora Orbana, ocjene su svjetskih medija koje prenosi Radio slobodna Evropa (RSE).\nPolitički autsajder Peter Marki-Zay predvodiće ujedinjeni opozicioni blok na parlamentarnim izborima u Mađarskoj 2022. u nastojanju da svrgne Viktora Orbana poslije više od deset godina na vlasti, ističe BBC.\nMarki-Zaj pobijedio je u drugom krugu preliminarnih izbora 17. oktobra ljevičarku Klaru Dobrev, koja se potom obavezala da će ga podržati na čelu saveza šest opozicionih stranaka.\nPrema anketama, dodaje BBC, 49-godišnji Marki-Zay ima najveće šanse da svrgne desničarskog premijera čija je stranka Fides na vlasti od 2010. i koja već godinama ima koristi od fragmentirane opozicije.\nFides je u saopštenju poslije opozicionih izbora naveo da je njihov suparnik potpisao pakt s političkom ljevicom kako bi im pomogao da se vrate na vlast i povećaju poreze.\nNovi lider opozicije, kako ističe BBC, proslavio se 2018. pobijedivši na izborima za gradonačelnika u gradu Hodmezovašarhej na jugu zemlje, koji se smatrao uporištem Fidesa.\nRaznovrsna grupa od šest opozicionih stranaka okupila se u nastojanju da porazi Orbana, organizujući preliminarne izbore za odabir zajedničkih kandidata kako u pojedinim izbornim okruzima, tako i za mjesto premijera, naveo je Politico.\nDo saveza je došlo zbog zabrinutosti da je sadašnji mađarski izborni sistem, koji je osmislio Fides, otežao opoziciji mogućnost da svrgne moćnog premijera zemlje ako se na izborima kandiduju odvojeno.\nU drugom krugu preliminarnih izbora niz liberalnih, ljevičarskih i centrističkih političara stalo je iza Marki-Zaja, tvrdeći da on ima najveće šanse da pobijedi Orbana.\nObraćajući se pristalicama u Budimpešti, Marki-Zay je obećao da će raditi na promjeni mađarske političke kulture i pozvao je zemlju da se ujedini.\nPrvi put otkako je došao na vlast, Orban će se sljedeće godine suočiti s ujedinjenim frontom opozicionih stranaka koji uključuje i socijaliste, liberale i stranku Jobik, nekada krajnju desnicu a sada desni centar, ističe Rezters.\nMađarski premijer stigao u Banja Luku\nMjere bezbjednosti na području Banja Luke zbog posjete mađarskog premijera


Niška televizija » Lažna slika evidencije zapošljavanja\nObjavljeno 31.10.2015. 15:21\nU prvih devet meseci ove godine sa evidencije Nacionalne službe za zapošljavanje zaposleno je 174.000 lica, što je 1,5 odsto više nego u istom periodu prošle godine, izjavio je danas direktor Nacionalne službe za zapošljavanje Zoran Martinović. On je kazao da je trenutno na evidenciji NSZ 735.000 nezaposlenih lica.\nBrojni ekonomisti medjutim upozoravaju da je broj nezaposlenih samo prividno smanjen jer su poslodavci, zbog pojačane inspekcije, prijavili radnike koji su već radili, ali na crno. Drugi deo nezaposlenih skinut je sa evidencije jer su prestali da se javljaju Zavodu.\nZoran Rajić:“Srbija ne koristi šansu koju ima u poljoprivredi“ (VIDEO)\nZoran Rajić:“Država neće nikome ostati dužna“ (VIDEO)


Zelena stranka pita da li je tačno da su pobijene divlje svinje sa Velikog ratnog ostrva\nBeta 9. juna 2019. 11:20\nZelena stranka upitala je danas nadležne organe šta se dešava sa krdom divljih svinja koje je preplivalo Dunav sa Velikog ratnog ostrva i prešlo na Novi Beograd i da li su istinite informacije da su ih lovci, uz obezbedjenje policije, pobili u noći izmedju subote i nedelje.\n„Nešto pre ponoći gradjani su na društvenim mrežama počeli sa objavama da su u neposrednu blizinu zgrade SIV-a pristigli lovci, obezbedjeni policijom, i da se čuju rafali. Pretpostavlja se da je celo krdo pobijeno. Očevici tvrde da se nije moglo prići od policije, da se pucalo radi ubijanja, jer ‘nema puške za omamljivanje’ (što naravno nije tačno, jer ovakve puške ima Beo zoo vrt)“, navela je Zelena stranka u saopštenju.\nTa stranka je navela da su svinje napustile Veliko ratno ostrvo zbog visokog vodostaja i da su bile preplašene i dezorijentisane na Novom Beogradu, zbog čega je bilo normalno očekivati da se tim divljim životinjama pomogne da se vrate u stanište.\nZelena stranka je zatražila od Veterine Beograd informaciju o stanju krda divljih svinja zalutalih u grad, informaciju o tome gde se sada nalaze i šta se preduzima da se ona vrate u stanište.\nTakodje je zatražena informacija o broju uvhaćenih odraslih jedinki i tačan broj podmlatka.


Nacionalni dan davanja - 2018 - Nacionalni dan davanja\nNacionalni dan davanja je ustanovljen na inicijativu Srpskog filantropskog foruma i Koalicije za dobročinstvo i 2018. godine je prvi put obeležen 9. oktobra, na dan rođenja Mihajla Pupina, velikog srpskog inovatora i filantropa, a pod pokroviteljstvom Saveta za filantropiju predsednice Vlade Republike Srbije.\nCilj uspostavljanja Nacionalnog dana davanja je da se skrene pažnja javnosti na značaj negovanja vrednosti solidarnosti, dobročinstva i filantropije. Takođe, na ovaj dan svake godine posebno ukazujemo da je odgovorno ulaganje u strateške oblasti u našem društvu važno za bolju budućnost svih građana i građanki Srbije.\nPrvi Nacionalni dan davanja imao je za cilj da podstakne kulturu davanja i solidarnosti u oblasti nauke i obrazovanja. Zajedno smo podržali razvoj inovacija i obrazovanja – doniranjem za nabavku najsavremenijeg spektrometra za Istraživačku stanicu Petnica u vrednosti od 3,2 miliona dinara koji je u prisustvu zvaničnika svečano uručen u aprilu 2019. godine.\nZahvaljujući donatorima, kao i mnogim pojedincima koji su kampanju podržali donacijom putem humanitarnog SMS broja i sajta donacije.rs, prikupljeno je svih 3,2 miliona dinara za kupovinu spektrometra.\nNa dan otvaranja Festivala filantropije, 24. oktobra 2018. godine, direktoru Istraživačke stanice Petnica Vigoru Majiću uručili smo ček u vrednosti od dva milliona dinara, što su sredstva koja su do tada prikupljena u okviru kampanje povodom Nacionalnog dana davanja.\nRezultati Nacionalnog dana davanja 2018\nNACIONALNI DAN DAVANJA 2018 U MEDIJIMA


Pesmom za Marka prikupljeno 760.000 dinara – Info LIGA\nby infoLIGA · 08/12/2016\nU organizaciji muzičara iz Ivanjice, uz svesrdnu pomoć Turističke organizacije, Doma kulture, Crvenog krsta, Kancelarije za mlade i hotela “Park“ , priredjeno je humanitarno veče “Sviramo za Marka“ za pomoć Marku Markoviću (28) iz Ivanjice koji se leči od malignog oboljenja limfnog tkiva (Hočkinova bolest). Odazvao se veliki broj Ivanjičana ali i gostiju iz Sjenice, Novog Pazara, Tutina, Požege, Arilja, Čačka, Lučana… Zahvaljujući njima i sjajnim muzičarima koji su ovo veče učinili nezaboravnim, prikupljeno je 760.000 dinara.\nU ime porodice Marković, ostalih ljudi koji su od početka u ovoj humanitarnoj akciji, i svoje lično ime želim da se zahvalim organizatorima i svim učesnicima sinoćnjeg programa, kao i brojnim gostima iz Ivanjice i drugih gradova. Veliki broj orkestara i bendova na jednom mestu, bio je odličan povod da se okupi dosta humanih ljudi koji su donirali značajan iznos novca – rekao je za portal InfoLIGA Miloš Nešković, jedan od inicijatora i koordinatora akcije pomoći bolesnom Marku.\nU programu su učestvovali: orkestar Kelovci, Bećari, Enigma bend , tamburaši Severac Užice, Iva bend, Virus bend, Enter bend, Joker bend i trubački orkester Veljka Ostojića.\nMarko Marković se leči u bolnici Nova Vita u Beogradu i potrebno je najmanje osam terepija kako bi se njegovo zdravstveno stanje stabilizovalo. Cena jedne terapije uz troškove bolničkog lečenja je oko 14.000 evra.\nPutem dinarskog računa Komercijalne banke, od 1. jula do danas prikupljeno je 4.502.000 dinara, još uvek nije napravljen presek novca uplaćenog putem sms poruka i na devizni račun.\nTags: Humanitarna svirkasviramo za Marka\nPreduzeću „TIS“ iz Ivanjice potrebni vozači\nIvanjica planira izgradnju prihvatilišta za pse lutalice\nDelovi Ivanjice u nedelju ponovo bez struje\nNext story Baumbah posetio Proleter i razgovarao sa predsednikom opstine\nPrevious story Ivanjičani dočekuju Vojvodinu u petak


Plastičan und fantastičan: Rajan Gosling kao Ken - Scena\nPlastičan und fantastičan: Rajan Gosling kao Ken – Scena\nZvuk futuristički iskrivljene psihodelije uvezuje australijsku i srpsku scenu\n– Prvi put posle dužeg vremena, ne znam da li je to trenutno stanje u kulturi ili lična stvar, preplavljen sam srećom što toliko dobre muzike izlazi svakodnenvno. Lokalno, ovde u Melburnu postoje umetnici za koje je teško poverovati da žive gde i ja, jer zvuče kao da su sa druge planete. Inspirisan sam stvarima koje se događaju oko mene. Kada izađe dobra ploča ili pogledam dobar nastup, i sam sam inspirisan da stvaram muziku. Što se mene tiče, ovo je sjajno vreme za živeti – kaže za Danas Sem Peri australijski umetnik, tekstopisac i producent, koji stvara pod pseudonimom Superswan, domaćoj sceni poznat po saradnji sa našim alternativnim muzičarima.


Od danas u Batutu testovi na zika virus\nBeta 7. jula 2016. 10:15\nSkrining testovi na prisustvo antitela na Zika virus dostupni su od danas u Institutu za javno zdravlje Srbije „Dr Milan Jovanović Batut“, saopštila je ta zdravstvena ustanova.\nBatut je naveo da će u skladu sa preporukama Svetske zdravstvene organizacije, upućenim Zdravstvenoj komisiji Olimpijskog komiteta Srbije, biti testirani samo oni sportisti i gradjani koji su tokom boravka na Igrama, kao i tokom dve nedelje od povratka iz Rija, razvili simptome koji mogu ukazivati na Zika virus, poput temperature, malaksalosti, osipa i bolova u mišićima.\n„Testiranje je preporučeno i onima koji nisu razvili simptome, a imaju neki pokazatelj da su ih uboli komarci tokom boravka na Olimpijskim igrama u Brazilu. Njihovo testiranje je potrebno zbog toga što postoji i mogućnost infekcije bez simptoma, kao i mogućeg prenosa virusa seksualnim putem sa inficiranog muškarca na ženu“, stoji u saopštenju.\nInstitut je preporučio trudnicama da ne putuju u Brazil dok je gradjanima koji budu prisustvovali sportskim dogadjajima na Olimpijskim igrama savetovao da nose odeću sa dugim rukavima i nogavicama, da koriste repelente i borave u klimatizovanim prostorijama kao i da ne napuštaju prostor u kome se odvijaju Igre.\nEpidemija Zika virusa koji se prenosi ujedom komarca, počela je pre godinu dana u Brazilu, odakle se proširila na više od 60 zemalja.\nViše od 200 medicinskih stručnjaka uputila je ranije otvoreno pismo zdravstvenoj agenciji UN, pozivajući da se Igre odlože ili premeste „u interesu javnog zdravlja“ ali je Medjunarodni olimpijski komitet saopštio da nema razloga da se odlože Olimpijske igre, koje će se održati od 5. do 21. avgusta.


MILAN LUKAČ: Sve za Partizan!\nGoran 06/08/2021, 13:55\nNakon što je 2015. godine otišao iz Partizana u Tursku, gde je sa velikim uspehom 116 puta branio za Akhisar, Milan Lukač se vraća u crno-belu porodicu kao slobodan igrač.\nU periodu od 2013. do 2015. godine, mrežu Partizana je čuvao 46 puta. U 146. „večitom derbiju“, odbranom dva penala, Milošu Ninkoviću i Nikoli Mijailoviću, trasirao je „Parnom valjku“, predvođenom Markom Nikolićem, put do pobede od 2:1.\nO povratku u Partizan kaže:\n„Pre svega, želeo bih da se zahvalim Ivici Kralju i treneru golmana Nemanji Jovšiću koji su uspostavili kontakt sa mnom i, naravno, upravi kluba, koji su mi omogućili da opet budem deo crno-bele porodice. Onog momenta kad sam čuo da Stojke (prim.aut. Vladimir Stojković) ima ponudu iz Arabije, moja razmišljanja su išla ka Partizanu i, eto, želja mi se ostvarila, na obostrano zadovoljstvo.“\nBivši igrači Partizana, gde god da su, uglavnom prate utakmice svog bivšeg kluba. Da li je to slučaj i sa tobom?\n„Naravno da sam pratio Partizan u ovih prethodnih šest godina, posebno derbi i evropske utakmice, dok sam, od početka ove sezone, pratio uživo prva dva kola na „Karađorđu“, Novom Sadu. Bio sam vatreni navijač i puno mi je srce kada vidim kako ekipa izgleda na terenu!“\nU Turskoj si imao uspešnu karijeru, a bilo je i osvojenih trofeja?\n„Izdvojio bih osvojen Kup Turske 2018. godine, Super kup i igranje u grupnoj fazi Lige Evrope. Za takav klub, kao sto je Akhisar, to je bio istorijski uspeh. Vežu me lepe uspomene za taj period!“\nZnaš i sam da nema navijača Partizana koji ne pamti tvoje odbrane penala u derbiju?\n„Naravno da mi je drago kad se pominju ti penali, jer je to nešto što se ne ponavlja često i što će ostati upisano u istoriji derbija. Imao sam i u Turskoj sličnih situacija, ali to ne može da se meri sa ovim ovde, kod nas, što sam napravio.“\nŠta Milan Lukač može?\n„Mislim da mogu još dosta toga da pružim i da svojim iskustvom pomognem klubu u ostvarivanju najviših ciljeva i, naravno, da budem podrška svojim mlađim kolegama. Za Necu i Popa (prim.aut. Nemanja Stevanović i Aleksandar Popović) mogu da kažem da se radi o izuzetno kvalitetnim golmanima. Jedva čekam da im se pridružim!“\nŠta znaš o svom novom šefu?\n„Znam da ga igrači veoma cene, da drži do discipline, da sve motiviše i, što je najvažnije, sve daje za Partizan!“\nPrevious article ZLATO, ZLATO, ZLATO! Jovana ubitačnog pogleda sredila i Kineskinju\nNext article Alen Smailagić šesto pojačanje Partizana NIS ovog leta


LISTIĆI ZA JOŠ 3.000 GLASAČA: Izbori sutra u Beogradu na dva biračka mesta\nIZBORNI proces za Beograđane još nije do kraja završen. Repriza glasanja zakazana je za sutra na dva biračka mesta. Građani će o sazivu lokalnog parlamenta ponovo odlučivati na Zvezdari i Rakovici, na kojima je ukupno u birački spisak upisano nešto manje od 3.000 birača.\n20. 04. 2022. u 10:32\nANA BRNABIĆ: O partnerima za novu vladu na organima SNS-a\nPREMIJERKA i funcionerka SNS-a Ana Brnabić izjavila je danas da sebe vidi na čelu Vlade dok se ne formira nova, a odgovarajući na pitanje koga SNS vidi kao partnera u budućoj vladi, kaže da će se odluka o tome doneti na organima stranke.\n20. 04. 2022. u 09:30\nODGOVOR predsednika Srbije Aleksandra Vučića lideru SSP Draganu Đilasu da će izaći u susret opoziciji i da će se, ukoliko to žele, održati novi izbori u Beogradu, mogao bi da izvede Beograđane na birališta ubrzo posle formiranja vlasti u prestonici.\nZA PONOVLJENE IZBORE 21. APRILA: Beogradska GIK imenovala birački odbor\nGRADSKA izborna komisija danas je donela rešenja o imenovanju biračkog odbora u stalnom i proširenom sastavu za sprovođenje ponovnih izbora za odbornike Skupštine grada Beograda, raspisanih za 21. april 2022. godine, za biračka mesta broj 37 u Gradskoj opštini Zvezdara i broj 7 u Gradskoj opštini Rakovica.\n18. 04. 2022. u 23:03\nSPS DOBIO JOŠ JEDAN MANDAT: Naprednjaci potvrdili ubedljivu pobedu na ponovljenim izborima, Mađari izgubili jedno mesto u parlamentu\nSRPSKA napredna stranka učvrstila je pozicije ostvarivši za vikend pobedu na ponovljenim izborima na predsedničkom, parlamentarnom i beogradskom nivou. Socijalisti su posle reprize bogatiji za još jedan mandat u Skupštini Srbije i imaće 32 poslanika. Koalicija "Ajmo, ljudi" Borisa Tadića definitivno neće biti deo beogradskog parlamenta.\n17. 04. 2022. u 20:51\nMINISTAR unutrašnjih poslova Srbije i predsednik Pokreta socijalista Aleksandar Vulin gostujući u jutarnjem programu televizije Pink istakao je da je predsednik Srbije Aleksandar Vučić na ponovljenim izborima dobio znatno više glasova nego 3. aprila, te da su građani još jednom potvrdili da žele da ih vodi Aleksandar Vučić.\nSNS U BEOGRADU IMA VEĆINU Ana Brnabić: Narod želi da Srbiju vodi Aleksandar Vučić\nPREMIJERKA Vlade Srbije Ana Brnabić izjavila je da su rezultati ponovljenih izbora pokazali pravo stanje stvari – da narod želi da Srbiju vodi Aleksandar Vučić i Srpska napredna stranka koja će u Beogradu moći da formira vlast.


Vrabac odličan u pobjedi Partizana - SportSport.ba\nPiše: E. Dindić 09.05.2017., 21:38 Powered by:\nBh. reprezentativac Kenan Karahodžić novi je igrač Partizana.\n10.08.16., M. Šljivak\nKošarkaški reprezentativac BiH Adin Vrabac zadovoljan je novim trenerom Partizana Aleksandrom...\n12.01.16., A. Lendo\nBh. reprezentativac Adin Vrabac prijavio se za ovogodišnji NBA draft.\n17.04.15., M. Šljivak\nJučer, 10:57 Husić bodrio Nurkića u Memphisu


Vreme 1101 - Bujanovac: Albansko-srpska koalicija u krizi\n"Od danas u Bujanovcu ništa nije kao što je bilo dosad. Koalicija više ne postoji", rekao je u ponedeljak, 6. februara, potpredsednik opštine Bujanovac, Stojanča Arsić, nakon čega je sa ostalim članovima Komisije za promenu naziva ulica napustio sednicu. Povod za ovako bombastičnu izjavu u stalno politički napetom Pčinjskom okrugu jeste predlog da se 17 srpskih naziva ulica u Bujanovcu zameni albanskim.\nNa nezadovoljstvo srpskih članova Komisije za promenu naziva ulica, predlaže se da ulice koje su do sada nosile imena Cara Lazara, Radomira Putnika i Dositeja Obradovića dobiju nazive: Redžepa Hasanija, Idriza Seferija i Samija Frašarija. Centralni bujanovački Karađorđev trg trebalo bi da se zove Skenderbegov trg. Srpski članovi Komisije bili su preglasani od strane albanskih, pa su napustili sednicu.\nDan kasnije, u utorak, napetost je za nijansu smanjena. Kako je prenela Beta, predsednik Opštinskog odbora Demokratske stranke, Boban Pavlović, objasnio je da neki predlozi promena naziva ulica, u kojima živi većinsko albansko stanovništvo, nisu bili sporni za Srbe, ali da su preglasani i u slučajevima s kojima se nisu slagali. Na primer, za ulicu Fatmira Ibiše, koji je februara 2000. godine, kod sela Končulj (zapadno od centra Bujanovca, ka granici sa Kosovom), sa terorističkom grupom izveo bombaški napad na policijsko vozilo MUP-a Srbije u kome je jedan policajac ubijen, a tri teško ranjena. Ibiša, pripadnik Kosovskog zaštitnog korpusa, za Albance je heroj, a za Srbe terorista.\nIako je došlo do ovih političkih zatezanja, Pavlović je rekao da će konačna odluka o sudbini albansko-srpske koalicije biti rešena u narednim danima. Predlog o novim nazivima ulica u Bujanovcu biće poslat nadležnoj komisiji Ministarstva za ljudska i manjinska prava, državnu upravu i lokalnu samoupravu koja će promene dozvoliti ili ne.\nŠef tog ministarstva Milan Marković predlog je ocenio kao provokaciju: "Ovo je još jedan u nizu poteza koji pokazuje političku nezrelost rukovodstva opštine Bujanovac, a koji ima za cilj prizemnu političku promociju pojedinih albanskih političara i destabilizaciju prilika u toj opštini", rekao je Marković. On je i predsednik Koordinacionog tela za opštine Preševo, Bujanovac i Medveđa.\nŠest srpskih odbornika (članovi Demokratske stranke, G17 plus i Grupe građana "Stojanča Arsić") u koaliciji su sa albanskim partijama od 2010. godine. Albanci imaju većinu (23 odbornika od ukupno 41 mesta u bujanovačkoj skupštini opštine) i mogli su da oforme vlast i bez srpskih predstavnika, međutim, ovakva koalicija je rezultat posredovanja OEBS-a i Koordinacionog tela za jug Srbije.\nU vlasti učestvuje i jedan predstavnik Ujedinjene partije Roma. U opoziciji je šest odbornika Srpske radikalne stranke i pet odbornika Demokratske stranke Srbije.


RIK odbio prigovor Saše Radulovića za poništenje referenduma o promeni Ustava – DnevniZurnal\nby admin 11/02/2022, 18:41 1.6k Views\nNa sednici Republičke izborne komisije (RIK) većinom glasova je odbijen prigovor lidera Dosta je bilo Saše Radulovića da se zbog prekoračenja roka od 60 dana za održavanje referenduma o promeni Ustava, od datuma kada je raspisan, referendum poništi.\nPredsednik RIK-a Vladimir Dimitrijević je na sednici, koja je održana u zgradi narodne skupštine, rekao da je Radulović prigovor podneo kao zastupnik udruženja „Suverenisti“ i da se on odnosi na to što je glasanje na Referendumu o promeni Ustava ponovljeno na glasačkom mestu 59 u Gradskoj opštini Voždovac 2. februara.\nZakonski rok od 60 dana za održavanje referenduma, od njegovog raspisivanja, istekao je 29. januara.\nDimitrijević je naveo da je RIK “u svemu postupila sa postojećim zakonskim propisima” i da nema zaključka da je izvestaj RIK-a u suprotnosti sa Ustavom.\nČlanovi RIK-a su usvojili i Odluku o obrazovanju radnih grupa za organizovanje i praćenje najavljenih vanrednih parlamentarnih i redovnih predsedničkih izbora, za koje je Dimitrijević naveo da očekuje da budu raspisani naredne nedelje.\nRIK će za predstojeće izbore imati radnu grupu za normativne poslove, za finansijske poslove, za unapredjenje izbornih uslova za osobe sa invaliditetom, za informisanje, za štampanje izbornog materijala, i radnu grupu za statistiku.\nŠeik Al Nahjan je bio iskren prijatelj srpskog naroda\nby admin 19/05/2022, 08:34\nDončić propušta start plej-ofa\nTužilaštvo odustalo od optužbi za šverc 800 kilograma kokaina\nOdvojene liste SPS i SNS mogu da osvoje dve trećine poslanika na izborima


Zemlje jugoistočne Evrope mogu da ponude dobra sistemska rešenja za unapređenje uslova za poslovanje i potrebna im je zajednička platforma, koja će voditi proces prenošenja uspešnih ekonomskih reformi među članicama, ocenjeno je na skupu „Zajedno za konkuretniji region“, koji je organizovao NALED, uz podršku Nemačke razvojne saradnje i Evropske investicione banke, u okviru XII godišnje skupštine organizacije.\nE-građevinske dozvole, koje su iz Makedonije prenete u Srbiju i Albaniju, primer su uspešnog „izvoza“ dobrih praksi, a isti potencijal imaju i rešenja u regulisanju statusa sezonskih radnika. Razmenu znanja inicirale su partnerske institucije iz regiona, koje sprovode Program certifikacije opština po meri privrede u jugoistočnoj Evropi (BFC SEE), u pet zemalja - Hrvatskoj, BiH, Makedoniji, Crnoj Gori i Srbiji.\n“Predlažemo institucionalizaciju saradnje na usaglašavanju i unapređenju poslovnog okruženja, uz podršku premijera i vlada država regiona. Tako ćemo osigurati efikasnije sprovođenje reformi i ujednačavanje uslova za poslovanje i ulaganje. Nakon dozvola za gradnju možemo da prenesemo i dobra rešenja za reformu katastra i javnih nabavki, suzbijanje sive ekonomije i podsticanje preduzetništva”, istakao je predsednik UO NALED Aleksandar Ružević.\n“Želimo da izvozimo znanje, jer svi imamo nešto kvalitetno da ponudimo – Makedonija e-građevinske dozvole i e-katastar, Hrvatska sistem fiskalizacije, Srbija program certifikacije opština po meri privrede, kao i programe za suzbijanje sive ekonomije i unapređenje konkurentnosti i pozicije na svetskim rang listama”, rekla je Brnabić.\nAmbasador Nemačke u Srbiji Aksel Ditman istakao je da je Nemačka razvojna saradnja podržala razvoj BFC SEE programa, koji je postigao veliki uspeh i pomogao da gotovo 100 lokalnih samouprava iz pet zemalja unapredi uslove za poslovanje, doprineo je jačanju regionalne saradnje i harmonizaciji uslova za poslovanje. To se odrazilo i na stalni napredak ovih država na Doing business listi te Nemačka podržava dalji razvoj programa i predlog za institucionalizaciju.\nBFC SEE program sprovodi se od 2012. godine i dosad se u proces certifikacije uključilo gotovo 100 gradova i opština iz pet zemalja od kojih su 44 ispunili uslove za sticanje certifikata, koji privredi i investitorima predstavlja pečat kvaliteta i dokaz da će u ovim sredinama naći predvidivo poslovno okruženje u skladu s najvišim međunarodnim standardima, efikasne procedure, kvalitetne baze podataka i pouzdane usluge.\nMinistri država regiona uručili su 17 certifikata lokalnim samoupravama, koje su u prethodnih godinu dana kroz proces certifikacije uspešno usvojili planove reformi i smernice programa za kreiranje dobre poslovne klime – 11 iz BiH, četiri iz Srbije (Novi Sad, Leskovac, Sombor i Ruma), jedna iz Makedonije i jedna iz Hrvatske.\nViše od 3 miliona građana i 150.000 privrednih društava u certifikovanim gradovima i opštinama danas koristi efikasne servise lokalne administracije. Uslovi za poslovanje u ovim sredinama kvalitetniji su u proseku za 76 odsto. Takođe, 40 odsto certifikovanih gradova i opština iz regiona našlo se na Fajnenšel tajmsovoj listi najboljih investicionih destinacija u Evropi.\nProšlogodišnja dobit srpske privrede 437,2 milijarde dinara


Jeremić: Izbori su referendum, jer u Srbiji stvari idu u opasnom pravcu\nIzvor: Radio Televizija Vojvodine, 31.Jan.2017, 23:56\nPredsednički kandidat Vuk Jeremić ocenio je danas da u Srbiji stvari idu pogrešno i u opasnom pravcu, tako da su predstojeći predsednički izbori poslednja prilika da građani odluče kojim će putem krenuti - ka okončanju personifikacije vlasti i cementiranja države, ili kakve takve šanse.\n"Izbori su raskrsnica, pitanje referenduma da li hoćemo dalje >> Pročitaj celu vest na sajtu Radio Televizija Vojvodine << ovako ili da li želimo da promenimo nešto. Da bi pobedili na referendumu, potrebna je široka podrška građana i partije nisu ključni akteri", rekao je Jeremić za TV N1.\nGrađani će, kako je rekao, na predsedničkim izborima moći da biraju između dve stvarnosti - njegove i lidera vladajuće Srpske napredne stranke i premijera Aleksandra Vučića.\n"Vučić je ono što misli o učinku svoje vlasti sublimirao u svojoj izjavi da ga je sramota koliko nam je dobro... Mene je sramota koliko nam je loše, a građani će imati priliku da odluče kom stavu su bliži - da li tome da im je loše ili dobro", dodao je bivši šef srpske diplomatije.\n"Nikada u Srbiji nismo bili toliko blizu potpune personifikacije vlasti i uvođenju nasilja i agresije u verbalnom javnom prostoru", rekao je Jeremić i dodao da veruje da će predsednički kandidat SNS-a biti Aleksandar Vučić, jer on, kako je rekao, "neće odoleti tome da prekrati put ka potpunoj personifikaciji vlasti".\nUpitan zašto je ćutao i nije kritikovao vlast, Jeremić je naveo da je razlog za to funkcija koju je obavljao u UN, predsedavajućeg Generalne skupštine, a kasnije trka za generalno sekretara koja to nije dozvoljavala.\nJeremić je dodao da je pre odlaska u Njujork rekao Vučiću u lice da će kako je izdao lidera radikala Vojislava Šešelja, tako će izdati i ostale.\nDodao je da će u narednih nekoliko nedelja izaći sa programom koji će podrazumevati gledanje na sve ključne aspekte u državi i naglasio da se ne bi kandidovao da ne može da pobedi i da smatra da će većina građana Srbije glasati za promene. Prema njegovim rečima, spoljna politika Srbije vodi se amaterski, i uz sve je personalizovana - isključivo je vodi Aleksandar Vučić. On je ocenio da je Vučićevo slikanje s bivšim predsednikom SAD Bilom Klintonom u Njujorku katastrofalno.\n"Neko vam da genijalnu ideju da podržite Hilari Klinton tako što date ogroman novac da se pojavite s tadašnjim predsednikom opštine Srebrenice Ćamilom Durakovićem... grlite sa Klintonom. Njegovo pojavljivanje tamo morao je da plati neko, da li je platio on, neko od njegovih kumova, prijatelja, neko od firmi koje u Srbiji uzimaju zemlju", upitao je Jeremić.\nU intervjuu za TV N1 on je rekao i da Srbiju ne vidi u NATO-u.\n"Verujem duboko u vojnu neutralnost Srbije", rekao je Jeremić i dodao da će ako bude izabran za predsednika, pokrenuti novu vojnu doktrinu koja će sadržati vojnu neutralnost.\nJovanov: Politički program Jeremića svodi se na mržnju prema Vučiću\n"Umesto da konačno odgovori odakle mu ogromne pare za kampanju, koje već nemilice troši, što cela Srbija vidi, Jeremić faktički legalizuje korupciju, jer je ponovo odbio da kaže ko mu kampanju finansira i šta on tom tajnom finansijeru treba da učini zauzvrat", navodi se u saopštenju.\nKako kaže Jovanov, Jeremićev ceo program staje u dve reči - mržnja i korupcija.\n"Ništa se bolje od najgoreg ministra Tadićeve vlasti nije moglo ni očekivati", zaključio je on.\nPokret socijalista: Iza Jeremića ostala ponižena Srbija,prevarena Rusija...\nIza Vuka Jeremića ostala su izvinjavanja ambasadorima, topčiderska tragedija, ponižena Srbija i prevarena Rusija, ocenjuje Pokret socijalista.\n"Zahvaljujući njemu i pogrešno postavljenom pitanju, čak je i secesija Kosova i Metohije pronašla sud koji je opravdava", navodi se u saopštenju.\nKada je Jeremić molio za Vučićevu podršku, o Vučiću je govorio samo najbolje, o Tadiću sve najgore, o SPS-u sa podsmehom, a o DS-u sa prezirom, navode u toj stranci.\n"Kako mu nešto ili neko treba - tako govori, a šta misli - zna Vikiliks".\nNavodeći da Jeremić retko govori istinu, u Pokretu socijalista očekuju da istinito odgovori na pitanje odakle mu novac za kampanju.\nIzvor: NoviMagazin.rs, 01.Feb.2017, 00:28\nPredsednički kandidat Vuk Jeremić ocenio je danas da u Srbiji stvari idu pogrešno i u opasnom pravcu, tako da su predstojeći predsednički izbori poslednja prilika da građani odluče kojim će putem krenuti - ka okončanju personifikacije vlasti i cementiranja države, ili kakve takve šanse..."Izbori...


Suočena sa opadajućim zalihama CO2, Britanija je sa američkom kompanijom "CF Industries", dobavljačem oko 60 posto tog plina, dogovorila da ponovno pokrene proizvodnju u dve fabrike. CO2 je nusprodukt iz proizvodnje đubriva, koja je već neko vreme neisplativa zbog dramatičnog poskupljenja energenata u ovoj godini.\nSvet se i dalje bori sa posledicama preterane količine štetnih emisija na klimu i planetu, dok paradoksalno, tog gasa nedostaje u prehrambenoj industriji: velike količine ugljen dioksida koriste se za proizvodnju gazirane vode i ostalih bezalkoholnih osvežavajućih pića, ali i kao zaštitni plin u proizvodnji i pakovanju hrane. Velika Britanija je upozorila svoje proizvođače hrane da se pripreme na uvećanje cena od čak 500 odsto, nakon što je produžila vanredne mere da spreči manjak piletine i mesa, zbog rapidnog rasta cena prirodnog gasa.\nU proizvodnji đubriva glavni proizvodni input je prirodni gas. Deo proizvođača zatvorio je privremeno pogone proteklih nedelja, jer im je (pre)visoka cena proizvodnju učinila preskupom. Posledica toga je nestašica CO2.Suočena sa opadajućim zalihama CO2, Britanija je sa američkom kompanijom "CF Industries", dobavljačem oko 60 posto tog plina, dogovorila da ponovno pokrene proizvodnju u dve fabrike, ranije zatvorene zbog nerentabilnosti.\nKako se dalje navodi, tržišta se moraju prilagoditi, a državni sekretar za okolinu, Džordž Ijustis, rekao je da će "industrija morati da prihvati da će cena CO2 bitno porasti, na oko 1.000 funti po toni, s prethodnih 200 funti po toni".\nDakle, po svemu sudeći, čeka nas oštar rast cene.


Toshiba okončala proces kupovine OCZ-a Toshiba okončala proces kupovine OCZ-a – Personal magazin\nKompanija OCZ Storage Solutions – članica grupacije Toshiba – pokrivaće tržište solid-state tehnologija za skladištenje podataka svojim SSD diskovima i softverskim rešenjima za korporativne i potrošačke primene. Toshiba korporacija, globalni…\nKompanija OCZ Storage Solutions – članica grupacije Toshiba – pokrivaće tržište solid-state tehnologija za skladištenje podataka svojim SSD diskovima i softverskim rešenjima za korporativne i potrošačke primene.\nToshiba korporacija, globalni tehnološki lider i proizvođač NAND fleš-memorije, objavila je danas okončanje procesa kupovine svih najvažnijih resursa grupe „OCZ Technology“, koja je time postala sastavni deo Toshiba grupacije kompanija. Nova članica Toshiba grupacije poslovaće nezavisno, kao kompanija OCZ Storage Solutions (u prevodu „OCZ rešenja za skladištenje podataka“) – pozicionirana kao vodeći dobavljač solid-state diskova visokih performansi (SSD) za računarske uređaje i sisteme.\nOva kupovina donosi Toshibi OCZ-ove SSD poslove u okviru korporativnih i klijentskih sistema, a takođe omogućava i već etabliranom OCZ brendu da svom snagom nastavi sa postojećim portfolijom proizvoda. Pomenuti portfolio obuhvata i „potrošačke“ SATA i PCIe tvrde diskove za zahtevne i standardne primene, kao i SATA, SAS i PCIe korporativna rešenja podržana softverom za virtuelizaciju, „keš“-skladištenje i ubrzavanje procesa. Kompanija OCZ Storage Solutions će dodatno podržati Toshibinu vrhunsku NAND tehnologiju i kombinovati je sa kontrolerima, softverskim i firmware rešenjima u autorskom vlasništvu korporacije Toshiba, kako bi individualnim i korporativnim korisnicima obezbedila inovativna i pristupačna solid-state rešenja za skladištenje podataka.\n„Kupovina kompanije OCZ dodatno jača naše potencijale u domenu solid-state rešenja za skladištenje i pokazuje posvećenost korporacije Toshiba ovoj rastućoj oblasti primene tehnologija,” izjavio je Seiichi Mori (Seići Mori), potpredsednik kompanije Toshiba Semiconductor and Storage i potpredsednik korporacije Toshiba. „Naš cilj je da ponudimo vodeći portfolio solid-state rešenja za izazove u skladištenju podataka sa kojima se suočavaju potrošači i korporativni klijenti, i pripajanje OCZ-a je idealno pojačanje našem timu za ostvarenje te strategije.”\n„Drago nam je što smo sada deo Toshiba porodice u okviru koje ćemo nastaviti da razvijamo nove i jedinstvene solid-state tehnologije za skladištenje podataka koje će novu članicu grupe svrstati na vodeću poziciju,” rekao je Ralph Schmitt (Ralf Šmit), izvršni direktor kompanije OCZ Storage Solutions. „Sa finansijskom snagom korporacije Toshiba i portfolijom vrhunske NAND fleš-memorije, OCZ sada ima značajnu prednost kao jedna od tek nekoliko kompanija u SSD industriji koje su u poziciji da snabdevaju tržište naprednim IP kontrolerima i NAND fleš memorijom u okvirima iste globalne organizacije. To će konačno doprineti da još robusnija i konkurentnija solid-state rešenja izbiju u prvi plan, istovremeno jačajući naše prisustvo na brzo rastućem tržištu SSD-a“, rekao je Šmit.\nKao članica Toshiba grupe, kompanija OCZ Storage Solutions će nastaviti da održava već uspostavljene prodajne kanale širom sveta. Centrala nove kompanije ostaće u San Hozeu, u Kaliforniji, sa strateškim centrima za projektovanje u Irvajnu (Irvine, Kalifornija), Tel Avivu (Izrael) i Abingdonu (Velika Britanija).\nToshiba okončala proces kupovine OCZ-a was last modified: January 22nd, 2014 by Redakcija


Vesti online / Sport / Fudbal / Ninkoviću dva meča suspenzije\nNinkoviću dva meča suspenzije\nDisciplinska komisija Fudbalskog saveza Srbije kaznila je igrača Partizana Nikolu Ninkovića sa dve utakmice neigranja zbog crvenog kartona koji je dobio posle meča protiv Slobode, objavio je danas Partizan.\nPlaća novi ceh nestašlucima: Nikola Ninković\n"Ninković je u utakmici Partizana i Slobode Point uputio posle završenog meča par biranih reči, po zasluzi, glavnom sudiji Miloradu Mažiću i zbog toga dobio crveni karton", navodi se u saopštenju objavljenom na sajtu Partizana.\nPored Ninkovića, sa dve utakmice kažnjen je i fudbaler Radničkog 1923 Filip Knežević, koji je glavom udario igrača Rada. Osim o pomenutim igračima Disciplinska komisija FSS raspravljala je i o predsedniku Radničkog iz Niša Darku Bulatoviću, protiv kojeg je pokrenut disciplinski postupak zbog verbalnog sukoba sa glavnim sudijom meča OFK Beograda i Radničkog Majom Vujovićem.\nBulatović je suspendovan, a od njega i Vujovića su zatražene dodatne izjave.\nTakođe, kažnjen je i trener Vojvodine Marko Nikolić sa 100.000 dinara zbog isključenja.\nFUDBAL Nikolić: Zvezda blagi favorit, sudija neće odlučiti derbi\nFUDBAL Trajković suspendovan za Karaburmu!


Subvencije po hektaru 4.000 dinara, po junetu 10.000 - AgroFin\nNaslovna VESTI Subvencije po hektaru 4.000 dinara, po junetu 10.000\nNovac za subvencije je rezervisan, budžet za 2018. sedam odsto veći nego u 2017.\nUredba o raspodeli podsticaja u poljoprivredi i ruralnom razvoju stupila je na snagu. Ono što je za sada sigurno, to je da poljoprivrednici mogu računati na 4.000 dinara po hektaru, dok je finansiranje inputa za setvu još uvek nepoznanica, prenosi RTV.\n“Poljoprivrednici će ove godine dobiti 4.000 dinara po hektaru, ali više se neće davati subvencije za repromaterijal, đubrivo… pošto takav vid posticaja u zemljama EU ne prepoznaju. Stočari će dobijati 10.000 dinara po umatičenom grlu juneta jer perspektive koje su nam se ukazale za izvoz srpskog junećeg mesa ne smemo propustiti”, izjavio je Nenad Katanić, pomoćnik ministra poljoprivrede, na skupu “Finansiranje poljoprivrede uz podršku države u 2018.”, prenosi list Dnevnik. On nije znao da kaže kada će poljoprivrednici dobiti 4.000 dinara, ali je naveo da je novac rezervisan. “Nema bojazni da novac predviđen za subvencije neće stići do poljoprivrednika. Budžet za 2018. sedam odsto je veći nego u 2017. – iznosi blizu 30 milijardi dinara”, istakao je Katanić.\nPokrajinski fond za razvoj poljoprivrede, Razvojni i Garancijski fondovi pokrajine kao i Pokrajinski sekretarijat za poljoprivredu podržaće finansiranje prolećne setve, a Vuk Radojević, pokrajinski sekretar za poljoprivredu, pozvao je poljoprivrednike da iskoriste te mogućnosti, uzmu određena kreditna sredstva koja su izuzetno povoljna i da na taj način obezbede sve neophodne inpute za prolećnu setvu. “Ubeđen sam da je to za njih povoljniji, jeftiniji model i verujem da će iskoristiti ta sredstva”, izjavio je Radojević medijima u PKV-u.\nOrganizator stručnog skupa u Novom Sadu, uz Privrednu komoru Vojvodine, bio je i specijalizovani časopis za selo i poljoprivredu “Poljoprivrednik”.\nA Skupština Grada Novog Sada usvojila je juče Strategiju poljoprivrednog i ruralnog razvoja Novog Sada u periodu od 2018. do 2022. godine.\n“Grad Novi Sad će vršiti edukaciju poljoprivrednika i vršiti kontrolu njihove dokumentacije u mesnim zajednicama – konkursne dokumentacije za IPARD, za Pokrajinski sekretarijat i republičko Ministarstvo, za razne fondove za poljoprivredu…”, izjavio je za RTV Srđan Kružević, zamenik gradonačelnika Novog Sada.\nPrema usvojenoj Strategiji, Grad će nastojati da opredeli sredstva koja ne predviđaju drugi fondovi koji pokrivaju tu oblast.\n>> NOVO: Uredba o raspodeli podsticaja u poljoprivredi i ruralnom razvoju u 2018. godini\nIZVORRTV, Dnevnik, AgroFin\nPrethodni tekstProjekat USAID za inovacije u prehrambenoj industriji\nSledeći tekstUredba o raspodeli podsticaja u poljoprivredi i ruralnom razvoju u 2018. godini


Saopšteno je da su hakovani "log-in" podaci za skoro 50 miliona korisnika, a Fejsbuk je iz predostrožnosti od dodatnih 40 miliona tražio da se ponovo uloguju.\nFejsbuk je ove upade prijavio nadležnim organima.\nIpak, nije rečeno da li su ukradene neke od informacija korisnika.\nPodseća se da je skoro dve milijarde korisnika pogođeno kada je njihove podatke, neovlašćeno, u svrhu političke kampanje prikupljala "Kembridž Analitika". Fejsbuk je tada obavestio korisnike za koje je utvrđeno da je "Kembridž Analitika" uzela njihove podatke u jeku kampanje za predsedničke izbore u SAD.\n- Naša odgovornost je da zaštitimo vaše podatke, i ako to ne možemo - ne zaslužujemo vas - rekao je tada osnivač Fejsbuka Mark Zakerberg.


Advokat Marije Lukić: Svedoci saslušani danas su lažni - očekujemo da Jeličić bude osudjen\nAdvokat Marije Lukić: Svedoci saslušani danas su lažni – očekujemo da Jeličić bude osudjen\nBeta 6. novembra 2019. 19:50\nAdvokat Borivoje Borović koji zastupa Mariju Lukić u procesu protiv Milutina Jeličića – Jutke zbog polnog uznemiravanja, izjavio je da nijedan od tri svedoka odbrane koji su danas saslušani nema kredibilitet.\n„Radi se o svedocima koji su delimično priznali da su brifovani od strane (bivšeg predsednika opštine Brus) Milutina Jeličića – Jutke i advokata i da su se vidjali danima pre sudjenja. Po meni, to su lažni svedoci“, kazao je Borović nakon ročišta na sudjenju koje je danas nastavljeno u Osnovnom sudu u Kruševcu.\nOn je naveo da su saslušani svedoci učesnici protesta „Pravda za Jutku“ i prijatelji Jeličića.\nBorović je izrazio žaljenje što sudija nije prepoznao „tu opstrukciju postupka“ i dodao da se nada osudjujućoj presudi jer nijedan svedok nije potvrdio izjave Jeličića kao okrivljenog.\n„Očekujem da će nakon veštačenja mobilnih telefona, na ćemu smo mi insistirali, da se dokaže da je Jeličić učinio ova krivična dela“, rekao je on.\nOn je kazao da je predsednik Srpske radikalne stranke Vojislav Šešelj, angažovan kao pravni savetnik Jeličića, pokušao da „napravi gužvu“ u sudnici što je izbegnuto njegovim isključenjem sa sudjenja.


NE DOZVOLITI PRENAMENU POLJOPRIVREDNOG ZEMLJIŠTA U GRAĐEVINSKO, A AKO SE TO DOPUSTI MORA DA IMA ODGOVARAJUĆU CENU\nSekretar odbora za gradjevinarstvo u PKS Goran Rodić je izjavio da je puno privatizacija, posebno poljoprivrednih kombinata, urađeno sa ciljem da poljoprivredno zemljište pređe u gradsko gradjevinsko zemljište.\nŠto se tiče predstojeće eksproprijacije oko osam hiljada hektara zemljišta na trasi gasovoda Južni tok, on je kazao da neće biti pogadjanja oko cene zemlje.\n"Vlasnicima će se odgovarajuće nadoknaditi. Normalno, ne može svako da dobije istu cenu - neko ima voćnjake, neko zdravo poljoprivredno zemljište, a neko samo pašnjak, što su sve različite cene", rekao je Rodić.\nPoreska uprava će proceniti tačnu vrednost zemljišta, u zavisnosti od toga gde se nalazi i kojoj kategoriji pripada, dodao je on.\nRodić je kazao da je siguran da će vlasnici dobiti veću cenu nego što bi sada mogli da dobiju na tržištu.\nZa eksproprijaciju zemljišta pored puta može mnogo više da se dobije i ako je reč o gradjevinskom zemljištu, naveo je on dodajući da je ranije moglo da se dobije i do 20 evra po aru.\nIzgradnja Južnog toka kroz Srbiju, sa dva kraka prema Republici Srpskoj i Hrvatskoj, treba da počne u prvom kvartalu ove godine, a za izgradnju gasovoda u ovoj godini već je obezbedjeno 105 miliona evra.\nMinistarka energetike Zorana Mihajlović očekuje da će izgradnja gasovoda "Južni tok" kroz Srbiju početi u 2013.\nZa vlasnike parcela, koje treba da se eksproprišu, namenjeno je 24 miliona evra za otkup 8.000 hektara zemljišta za gasovod Južni tok kroz Srbiju.\nPlanirano je da se eksproprijacija izvrši na 10.000 parcela i to po hitnom postupku, a tržišnu cenu za otkup zemljišta odredjivaće Poreska uprava.\nPrema rečima direktora "Srbijagasa" Dušana Bajatovića radnici ovog preduzeća već uveliko obilaze vlasnike parcela, a njih 4.000 je već pristalo da državi proda zemljište.


Pri kraju radovi na izgradnji Doma oslobodilaca na Žuči - AKOS\nHome > Vijesti > Vijesti iz zemlje > Pri kraju radovi na izgradnji Doma oslobodilaca na Žuči\n„Imali smo želju i potrebu da na Žuči napravimo nešto, gdje će domaći i strani turisti i svi drugi koje to zanima, imati osnovne informacije o tome šta se to dešavalo u ratnim godinama na ovome najvažnijem ratištu, gdje su izvojevane pobjede nad agresorom. U narednom periodu na Golom brdu planirana je obnova tanšea i rovova, kako bi ih sačuvali u njihovom autentičnom izgledu. Obzirom da je turizam u glavnom gradu BiH u ekspanziji, značajno je da lokalitet brda Žuč postane nezaobilazno mjesto na turističkim mapama grada Sarajeva“, izjavio je tokom obilaska načelnik Efendić.\nPlanirano je i da se obilježe planinarske staze duž cijelog platoa Žuči, kako bi se povezale sa lokacijama na kojima su ginuli naši branioci, tako da ljudi mogu pješice obići sam plato Žući, kotu 850, i bliže se upoznati sa našom bližom historijom.\nNa lokalitetu gdje će se raditi rekonstrukcija tranšea i rovova Federalna uprava civilne zaštite u saradnji sa Općinom Novi Grad radi na deminiranju površine 16.000 metara kvadratnih prostora. Prema riječima Ferhata Ljuce, vođe deminerskog tima FUCZ, radovi se privode kraju, a do sada je na ovom lokalitetu pronađeno 145 neeksplodiranih ubojitih sredstava, mina, kasetnih bombi i dr . Prostor je veoma zagađen metalom, minama, nus-om i ovo je jedna od težih za rad lokacija na prostoru Sarajeva.\nVikendom besplatan prevoz za “Dom oslobodilaca” na Žuči\nTagovano Abdulah Skaka dom oslobodilaca Novi Grad Sarajevo Semir Efendić zuč\nSajam regionalnih proizvoda u septembru u Antaliji


Tajkuni ne odustaju od -čerupanja- preostalog od Srpske: Stevanović ucijenio Dodika da mu preda Aluminu!? | Infomedia Balkan\nHronika | 11.Mar.2022 - 09:45 h\nTajkuni ne odustaju od -čerupanja- preostalog od Srpske: Stevanović ucijenio Dodika da mu preda Aluminu!?\nKlan gradonačelnika Zvornika Zorana Stevanovića i vlasnika kompanije PAVGORD Gordana Pavlovića ne odustaje od namjere da preuzme zlatnu koku Republike Srpske i ovlada Aluminom. Stevanović ucjenjuje Dodika da neće raditi za njega i stranku u kampanji i izborima na jesen i da će ih pustiti niz vodu ako mi ne preda Aluminu pod potpunu kontrolu, a Dodik je u teškoj situaciji i primoran je da poklekne pred ucjenama i pritiskom.\nVlada i Upravni odbor Alumine narednih dana planiraju da donesu Odluku o imenovanju Zorana Stevanovića za vršioca dužnosti direktora Alumine. Predsjednik Upravnog odbora Alumine je Mile Matić, ali je Dodik za sprovođenje plana zadužio svog šefa Kabineta Danijela Dragičevića, koji je član Upravnog odbora Alumine.\nAlumina godišnje ima prihod od oko 300 miliona maraka, svaki radni dan se prihoduje skoro milion, i jasno je da Stevanović i Pavlović žele da uz pomoć korumpiranih sudija, zarobljene države i političke moći ovladaju unosnom firmom i biznisom kako bi dodatno uvećali svoje bogatstvo otimanjem nacionalnih resursa.\nRadnici Alumine su zabrinuti i ogorčeni, jer je Stevanović dezerter a odluka se donosi nakon Posebne sjednice Narodne skupštine Republike Srpske o borcima, što smatraju provokacijom.\nVlast mora biti svjesna da će se pružiti žestok otpor njenoj namjeri da se otme jedan od najvažnijih resursa Srpske, i shvate da Republika Srpska nije njihova prćija koju mogu da razvlače i uništavaju nekažnjeno i bez otpora.


PD PSBiH o izmjenama i dopunama Izbornog zakona BiH — Radio Velkaton : Radio Velkaton\nČudesni gradić na jugu Italije nastao kao poreska prevara 27/09/2020\nDren je sinonim za zdravlje 27/09/2020\nSobne biljke zalijevajte ujutro, a količinu vode odredite prema sezoni 27/09/2020\nNa prodaju čuvene naočale Johna Lennona, cijena 50.000 dolara 27/09/2020\n15. Septembra. 2020. Bosna i Hercegovina\nPD PSBiH o izmjenama i dopunama Izbornog zakona BiH\nPredstavički dom Parlamentarne skupštine BiH trebalo bi danas da razmotri zahtjev poslanika SDP-a BiH Nermina Nikšića za razmatranje po hitnom postupku Prijedloga zakona o izmjenama i dopunama Izbornog zakona BiH, a koji se tiče izbora u gradu Mostaru.\nU obrazloženju predloženih rješenja navodi se da se njima postiže ravnopravnost vrijednosti glasa na području cijelog grada i otklanja diskriminacija građana iz centralne zone tako da im se pruža mogućnost opredjeljenja u kojem će gradskom području ostvarivati svoje biračko pravo.\nNa dnevnom redu sjednice je i Prijedlog zakona o dopunama Zakona o prekršajima koji je utvrdio Savjet ministara, a kojim se ovaj akt usklađuje sa Zakonom o bezbjednosti saobraćaja na putevima u BiH.\nDopunama Zakona o prekršajima, koji je u drugoj fazi razmatranja u Predstavničkom domu, otklanjaju se problemi različite primjene odredbi o pripadnosti prihoda od novčanih kazni za prekršaje i usklađuju propisi koje primjenjuju ovlaštena tijela i sudovi prilikom izricanja prekršajnih sankcija.\nPoslanici bi u prvom čitanju trebali da razmotre više zakonskih prijedloga, među kojima je Prijedlog zakona o izmjenama i dopuni Zakona o sudskim taksama u postupku pred Sudom BiH, koji je u parlamentarnu proceduru uputio Savjet ministara, a kojim se stvaraju uslovi za uspostavljanje efikasnog mehanizma naplate sudskih taksi.\nPredloženim zmjenama i dopunama zakona uređuje se, odnosno mijenja vrijeme zastare, otklanjaju nedostaci u postupku naplate i donošenja rješenja o prinudnoj naplati nenaplaćene sudske takse.\nIstovremeno se preciziraju odredbe kako bi se učinio efikasnijim postupak prinudne naplate sudske takse fizičkim licima koja nemaju boravište ili prebivalište u BiH, ali imaju imovinu u BiH.\nNa dnevnom redu je i izvještaj Zajedničke komisije oba doma Parlamentarne skupštine BiH o postizanju identičnog teksta Zakona o izmjenama Zakona o platama i naknadama u institucijama BiH, a koji se odnosi na uvođenje policijskog dodatka za policijske službenike zaposlene u Direkciji za kooridinaciju policijskih tijela.\nPoslanici bi trebali da se izjasne i o izvještaju komisije Kolegijuma o nastojanju za postizanje saglasnosti o Prijedlogu zakona o izmjeni i dopunama Zakona o platama i drugim naknadama u sudskim i tužilačkim institucijama BiH, kojim se reguliše isplata naknada za odvojeni život i troškove smještaja sudija Suda BiH i tužilaca Tužilaštva BiH, te naknada za topli obrok i prevoz.\nPredviđeno je i razmatranje više izvještaja i informacija, među kojima i izvještaja o radu Savjeta ministara BiH za 2019. godinu, te izvještaja o finansijskom poslovanju BHRT-a za prošlu godinu, kao i programskim planovima i finansijskom planu ove medijske kuće za tekuću godinu.


Rekordno zagađenje vazduha u Valjevu u poslednjoj nedelji novembra - Valjevo na dlanu\nHomeEkologijaRekordno zagađenje vazduha u Valjevu u poslednjoj nedelji novembra\nRekordno zagađenje vazduha u Valjevu u poslednjoj nedelji novembra\nVazduh u Valjevu je i protekle sedmice bio zagađen i opasan po zdravlje. Od početka godine zabeleženo je 127 dana sa prekoračenjem graničnih vrednosti suspendovanih čestica prašine, saopštila je organizacija „Lokalni odgovor“, koja sprovodi akciju „Aero Alarm“, u okviru koje je nastao ovaj izveštaj.\nU izveštaju se navodi da je u poslednjoj nedelji novembra u Valjevu zabeležena rekordna zagađenost vazduha, koji je bio opasan po život i zdravlje. U utorak, sredu, četvrtak i subotu zabeleženo da je vazduh „izuzetno loš“, ponedeljak i petak „veoma loš“. U nedelju je vazduh imao indeks „loš“.\nNajviša prosečna dnevna koncentracija suspendovanih čestica prašine za proteklu nedelju zabeležena je u subotu, 27.novembra, kada su suspendovane čestice prašine višestruko prekoračile graničnu vrednost: PM10 u vrednosti od 164,01 µg/m3 i PM2,5 u iznosu od 129,31 µg/m3. Istog dana u 19 časova ostvarene su maksimalne satne koncetracije u vrednosti od 357,33 µg/m3 za PM10 i 305,74 µg/m3 za suspendovane PM2,5 čestice u 20 časova.\n„Visina aerozagađenja u protekloj nedelji je bila takva da je svako mogao osetiti zdravstvene tegobe. Nijedan organ javne vlasti nije obaveštavao javnost o stanju kvaliteta vazduha, niti o opasnostima zdravlje, kao ni merama za zaštitu od aerozagađenja ili merama za smanjenje uticaja na životnu sredinu (Gradska uprava Valjevo, Zavod za javno zdravlje Valjevo, Sektor za vanredne situacije, Ministarstvo unutrašnjih poslova u Valjevu)“, navedeno je u ovom izveštaju.\nPrema podacima Državne merne mreže za automatski monitoring kvaliteta vazduha i informacijama u vazduhu u Valjevu je od početka godine zabeleženo 127 dana sa prekoračenjem dnevne granične vrednosti suspendovanih PM10 čestica (>50 µg/m3), što je više od trostrukog prekoračenja u odnosu na dozvoljenih 35 dana prekoračenja tokom godine propisanih Uredbom o uslovima za monitoring i zahtevima kvaliteta vazduha.